Veleiako misterioa, ezjakin batek ahal bezala kontatua (2) • ZUZEU\nAtarikoan ez nahastu\nNahita jarrita dago Simon-i erreferentzia egiten dion argazkiko ostraka inportatu hau. Atenako Agora museokoa da, baina beste herrietako ostrakak nolakoak diren ikusteko balioko digu, behintzat. Eta nahi bada, geureekin alderatzeko. Egia esanda, besteenek ez dirudite oso desberdinak geureetatik.\nNola daude gauzak oraintxe bertan?\nBa, auzitegian daude epailearen zain. Arabako Diputazioak eta Eusko Trenek, hiru pertsonaren kontra eta Lurmen enpresaren aurka jarritako denuntzia dela medio. (Oker ez banaiz, Eusko Tren Sareak jarritakoa ez zuen epaitegiak onartu).\nItxura batera Eliseo Gil-ek eta bere kideek oso aldapa gora dute auzia, Arabako Diputazioak antolatutako adituen batzordeak argi esan baitzuen ostrakak faltsuak zirela. Alabaina, duela pare bat egun, eskaini zuen Gilek enegarren prentsaurrekoa, oraingoan 13 txosten berri aurkeztu eta aditu-batzordearen hitza zalantzan jartzeko. Helburua, ostraken azterketa berri bati ekitea da. Berarekin batera izan ziren Idoia Filloy (indusketa zuzendarikidea) eta Juan Martin Elexpuru.\nKontua da, badirudiela ostrakei ez zitzaiela azterketa behar bezala egin. Diputazioak dio berak 5.800€ ordaindu zizkiola Lurmeni lan horregatik. Eliseo Gilek, ostera, bera dela lehen engainatua dio, eta Cerdan fisiko nuklearrarenak entzunda, halaxe dirudi.\nBatera zein bestera izan, badirudi, beharrezkoak ziren azterketak ez zirela behar bezala egin.\nGorrotxategik argi dio zalantzak baino gehiago dituela ostrakei eginiko azterketez. Adibide gisara jolas txiki bat: zer ikusten duzu argazkikoan?\n11709 ostraka. Iturria: alava.net\nGeuk esango dizugu: antzerkiaren mundua irudikatzen duen maskara garaikidea eta idazkun bat: TIIATRO. Gorrotxategik bere txostenean dio, izatekotan, THEATRUM beharko zukeela.\nBaina, gogorragoa egiten zaio TIIATRO honen atzeko aldean idatzita dagoenari buruzko eztabaida (ez dugu argazkirik aurkitu).\nZalantzak daude zer jartzen ote duenentz: +IISCART edo antzeko zerbait, nolanahi ere. Gorrotxategik eta DESCARTES irakurtzen dute, eta beste batzuek (Gilen taldekoek) MISCART.\nDESCARTES baldin bada, hara Gorrotxategiren txostenean datorrena: “Esta pieza fue sometida a análisis de pátinas, obteniendo al parecer, resultados congruentes”. (Cerdanen azterketei buruz dihardu, antza).”Si este nombre en esta lista de filósofos -escritores hace referencia, como parece, al filósofo francés R. Descartes (1596-1650), queda evidente que las técnicas analíticas empleadas en estas piezas no sirven para autentificar o falsar epígrafes antiguos”. Alegia, azterketa horiek halako zapu bat irensteko gai badira, ez direla azterketa eta ez ezer.\nEta horrelako beste baieztapen mordo bat Gorrotxategiren txostenean, esateko, faltsutzea euskarazko ostraken kasuan baino nabariagoa dela latinezkoetan.\nHala ere, bere konklusioetatik bigarrena da erabatekoena: ” El convencimiento de hallarse ante una falsificación es total, sin existencia de duda ninguna”. Ez dezagun ahaztu, lehenengo denboretan, Gorrotxategi ostrakekin pozturik agertu zela publikoki Henrike Knörren ondoan, oker ez bagara.\nEta zer dio Lakarrarenak?\nKontu desberdin asko, gehienak linguistikoak eta bertan gozo egiteko modukoak ia denak. Baina Interneteko labur beharrak agintzen duenez, hara hemen, grafia, fonetika, morfologia, sintaxi eta lexikoari buruzko hainbat arrazoiketa egin ostean, zer dioen EHUko katedradunak: “Para que no queden dudas ni resquicios a posibles “trincheras argumentativas” en este capítulo —como pudiera ser, eventualmente, alegar la necesidad de retrasar la datación del s. III al VI o al IX, aduciendo fallos de datación arqueológica o similares—, quiero hacer constar explícitamen que la imposibilidad de autenticidad de losm supuestos materiales lingüísticos vascos examinados no es ni casual, ni parcial, ni dudosa y, además que no se refiere sólo a la época que pudiera ir del III al V, p. ej. Tales materiales tampoco presentan ninguna posibilidad de corresponder al s. IX, ni al XI, al XVI, al XVIII o al XIX”. Ez orduan eta ez beranduago, beraz.\nEta hori badiote gure linguistikako autoritas gorenek, Gorrotxategi eta Lakarrak, zer arraiotan gabiltza oraindik ere gai honekin bueltaka?\n5 pentsamendu “Veleiako misterioa, ezjakin batek ahal bezala kontatua (2)”-ri buruz\nIban Zaldua 2009-11-01 10:35\nLehenengo argazkiak, ostrakon greziar horrenak, gogora ekarri dit Jurgi Kintana historialariaren artikulu ez oso aipatu bat, Veleiako kontuari buruz, niri oso argigarria iruditu zitzaidana lehenengoz irakurri nuenean, batez ere aurkikuntzen kontestuari buruz ari denean. Hemen dago, irakurri nahi duenarentzat:\nBestebat 2009-11-01 22:58\nHasierrek galdetu du:\n“Eta hori badiote gure linguistikako autoritas gorenek, Gorrotxategi eta Lakarrak, zer arraiotan gabiltza oraindik ere gai honekin bueltaka?”\nNire susmoa da, eta oker naiteke, urteetan gure autoritas gorenek izan dituzten hipotesien eta tesien aurka etorri direla ostraka horietako idatziak, esaterako, Iruña-oka indoeuroparraren (ez euskaldunaren) eta euskal artikuluaren ertaroko sorreraren teoriak, urteetan oso landuak dituztenak.\nAzkenik ohartaraz nahi zaitut galderan “falazia ad verecumdiam” delakoan erori zarela. Falazia (gezur logikoa) honokoa da: Gorrotxategik eta Lakarrak esan dute P, ondorioz, P egia da. Kontuz!!!\nH. Etxeberria 2009-11-01 23:05\nEskerrik asko, Bestebat. Pena handia da, hala ere, nor zaren ez jakitea. Zure oharrak eta aholkuak balio itzela leukakete, zeure izenarekin alboan. Sinatu gabetan, ez da berdin. Ulertuko duzunez.\nassar 2009-11-02 08:41\nBai, baina urteetan landutako teoriak bertan behera uzteko, horiek baino hobeak diren beste batzuk eraiki behar dira. Ez du balio ez-dakit-non euskarazko hitzak etabar agertu direla esatea. Veleiako aurkikuntzen egiazkotasunaren aldekoek “eta zergatik ez?” esan baino zerbait gehiago egin behar dute beren aldekotasuna frogatzeko. Eta nik ulertu dudanagatik, urteetan landutako hainbat teoria utzi behar dira bertan behera, ez soilik euskarari dagozkionak. Beste hauek ere bai:\n– latinaren eboluzioari dagozkionak\n– kristautasunaren eboluzioari dagozkionak\n– hieroglifiko horiek, zer? mundu guztia ahaztu al da horietaz ala?\nMomentuz zera dago: “eta zergatik ez?” “Zergatik ezin zuen ba III. mendeko batek teatro idatzi?” “Zergatik ezin zuen ba polita idatzi?” “Zergatik ezin zuen gurutze bat marraztu?”\nHorrek ez du ezertarako balio.\nIRUÑA-VELEIA. HEMEROTEKA ETA BESTE - PAIDEIA 2014-01-13 13:48\n[…] – Veleiako misterioa, ezjakin batek ahal bezala kontatua -2- (ZUZEU orainkari horizontala, 2009-XI-01) […]


Txomin Solabarrieta Etxaburu ohorezko euskaltzaina zendu da | Kultura | Naiz\nNAIZ|2019/04/17 13:05 Eguneratua:\nSolabarrietak Urrezko Luma jaso zuen 2011ko Bilboko Liburu Azokan. (Marisol RAMIREZ/FOKU)\nTxomin Solabarrieta Etxaburu ohorezko euskaltzaina hil da, 91 urte zituela, Begoñan (Bilbon). Ondarroan jaio zen, 1927an. Abade egin ondoren, euskararen sustatzailea izan zen Bizkaiko parrokietan, eta elizbarrutiko itzultzaile ofiziala ere bai. Adorez taldeko kide, hamabost hiztegiren argitalpenean parte hartu zuen.\nEuskaltzaindiak nabarmendu duenez, aparteko lana egin izan du ondarroarrak itsas munduko lexikoa taxutzen, sinonimoak aukeratzen nahiz egokitzen, eta, batez ere, Aditz Hiztegirako milaka esaldi prestatzen.\nOhorezko euskaltzain izendatu zuten 2018ko apirilaren 27an eta Urrezko Luma jaso zuen 2011ko Bilboko Liburu Azokan.\nBere idazlanen artean daude 'Sinonimoen hiztegia' (elkarlanean, 1984), 'Adorez hiztegiak: euskara-gaztelania = castellano-vasco' (elkarlanean, 2009) eta 'Eskola hiztegia: oinarrizko hiztegia' (elkarlanean, 2013).\nAndres Urrutia euskaltzainburuak honakoa adierazi du kideari buruz: «Giza-testigantza egokia eman du Txominek, fedea eta euskara uztartuz. Euskara bizia jasotzeko gogoa zeukan, Hiztegigintzaren bidez dotore egin zuena».\nPatxi Uribarren Leturiaga euskaltzain emerituak, bestalde, testu bat eskaini dio. Euskaltzaindiak plazaratu du bere webgunean (euskaltzaindia.eus). Honela dio: «Ez dakit non eta noiz ezagutu zintudan. Badakit hirurogeiko hamarkadan izan zela. Euskara eta euskal kultura arnasa hartu ezinda, hil zorian, bizi nahirik eta ezinik zirenean. Beharbada UEUn izango zen. Agian gau eskolak indartzen ari ginen irakasleon batzarren batean. Batek daki! Akaso isilpeko bertso saioren batean, dantza-emanaldi erdi klandestinoan edota euskararako dirua biltzeko antolatutako kantaldiren batean (...)».\n«(...) Ibilbide oparoa egin duzu, poza eta itxaropena erein dituzu inguruan, beti eskuzabal jokatu duzu. Horren lekuko ditugu inguruan bildu duzun adiskide talde handia. Gogotsu jardun izan duzu gure herriaren, bereziki euskararen alde (...) Agur, bihotzez, Txomin, Aitaren etxean zoriontsu elkarrekin bildu arte!».\nHileta-elizkizuna datorren asteazkenean izango da, Begoñako baselizan (Bilbon), 19.00etan.


«Horretarako gauza naizen arte idazten jarraituko dut» | El Diario Vasco\nOiartzun«Horretarako gauza naizen arte idazten jarraituko dut»\nAntton Kazabon. / KOXKO\nKOXKOOIARTZUN. Domingo, 25 agosto 2019, 10:17\nAntton Kazabon Amigorena idazle oiartzuarra 1954ko ekainaren 25ean jaio zen eta urteak dira zeresana ematen hasi zela, nagusiki euskalgintzan. Idazle, bertsolari, irakasle, poeta eta euskaltzale amorratua da Antton. Azken hilabeteotan bi liburu argitaratu dituenez, bere ibilbide oparoari errepasoa egiteko bildu gara.\n-Gurutzeko Koskotene baserrian jaio zinen, gaztetik ikastolan lanean, noiz, nola eta zergatik hasi zinen sorkuntza lanetan?\n-Orain dela 45 urte dena zegoen egiteko ikastolen munduan, dena egiteko euskalgintzan, hezkuntzan gabezia izugarriak. Bestalde, gure aldetik sekulako ilusioa eta lanerako gogoa, indarra... Gauzak horrela, zaila zen kulturgintzaren mugimendutik at geratzea. Elkar argitaletxekoek eskatuta, euskarako testu liburuak egiten hasi ginen talde lanean, bertsolaritzaren irakaskuntzarako materiala sortzen, ikasleentzat egokiak izan zitezkeen irakurgaiak idazten... Beraz, klaseak amaituta etxera itzulitakoan, beste horrenbeste lan geneukan sorkuntza mailako ahalegintxo horietan bidea egiten.\n-Nondik datorkizu idazteko eta sortzeko sena?\n-Mutikotan eskolan derrigortzen gintuzten idazlanak aurkeztera herriko lehiaketetan, eta Oarsoaldekoetan. Sari batzuk irabazten nituenez, Don Juan Maria apaiz eta irakasleak asko animatzeaz gain, euskal idazleen munduan murgildu ninduen buru-belarri. Axular, Larramendi, Mendiburu... Txillardegiraino. Hortik aurrera, hasieran esan bezala, sena baino gehiago, ikastolen munduan lanean hasi ginenean, beharra izan sortzaile bilakatu gintuen arrazoi nagusia. Testu liburuak, irakurgaiak, material didaktikoa...\n-Bertsoak, poesiak, eleberriak, haur literatura... denetik idatzi duzu, baina, zer egitea duzu gustokoen?\n-Gaztetxoentzat poemak idaztea gustuko dut oso. Hitzekin jolastuz gauza harrigarriak sor daitezkeelako. Testu zoragarriak, aberatsak eta dibertigarriez jantzi daitezkeelako gaztetxoen koaderno eta testu liburu aspergarriak. Baina zer gertatzen da? Irakasle gehienentzat poesia ez dela genero gustagarria edo erosoa klasean lantzeko. Ondorioz, ez da poesia libururik saltzen. Ondorioaren ondorioz, gero eta zailagoa da argitaletxeek poesia liburuak argitaratzea. Lehen hezkuntzako ikasleentzat ipuin nahiz errelatu luzeagoak idaztea izan liteke, beharbada, niretzat generorik gustagarriena edo gratifikanteena, behintzat. Maila hauetako ikasle irakurleak oso esker onekoak direlako eta liburu asko mugitzen delako adin hauetan. Eta horrek aukera zabalak irekitzen dizkigu eskolaz eskola zure irakurleekin aurrez aurre egoteko, eta zure liburuarekin haiek izandako bizipenez gozatzeko.\n-Idazle bezain irakurle trebea al zara? Zer irakurtzen duzu gehien?\n-Nahiz eta gure aitak Auspoako liburuak etxean jasotzen zituen, Zeruko argia aldizkaria bezalaxe, guk hark kantatutakoak eta irakurritakoak entzuten genituen igandetako bazkaldoetan. Baina nik ez nuen irakurtzeko zaletasun handiegirik. Eta gaur egun ere, nahiago dut askoz ere neuk sortu fikziozko istorio, ipuin edo eleberritxoak, besteek idatzitakoak irakurri baino. Hala ere, jakina, haur eta gazte literaturan argitaratzen gehientsuena irensten dut.\n-Gustura gelditu al zara argitaratu dituzun azken bi liburuekin?\n-Gaur egun pozik eta gustura egoteko arrazoia bada, argitaletxeren batek zure original bat publikatzea. Udaberri honetan 'Lehenengo musuaren zain' izeneko nobelatxoa eman dut argitara Elkar argitaletxearekin. Etxe bloke berean bizi diren hainbat bizilagunen pasadizo eta gatazkak aurki daitezke bertan. Baina guztien artean, Aimar mutikoa eta Uxue neskatoaren arteko maitasun historia nabarmentzen da amaiera aldera.\nBigarrena, 'Izarrekin lo'. Agalir argitaletxeak publikatu didan kontaketa labur eta poetikoa. Neska ttiki ezindu baten bizitzeko gogoa, eta ezinak gainditzeko ilusioa nabarmentzen dira bertan. Gaitasun mugatuak edo ezberdinak dituzten haurrek berdinak izateko dituzten ametsei buruz dihardu liburuak.\nHoriez gain, udazken honetan argitara emango ditut, besteak beste, 'Animaletrak', 'Gabi eta Bernardaren komeriak', 'Benito Lertxundi naiz'...\n-Inspirazioa topatzen lanak izaten dituzu ala erraz moldatzen zara?\n-Hasiera hartan ideiak banaka etortzen ziren eta liburuak ere bakan antzean ematen nituen argitara. Baina urteak aurrera joan ahala, eta eskarmentuz aberasten joan ahala, ideiak eta proiektu berriak borborka datozkit burura. Irudimena ere bizkortzen eta aberasten doa, nonbait, entrenamenduaren eraginez.\nIdeien lanketa eta lehen zirriborroak buruan garatzen ditut lehenik. Eta ideia karraturen bat zerbait borobiltzen hasten denean, orduan pasatzen dut paperera. Bigarren edo hirugarren testualizazioa burututakoan, Joxerra Gartzia irakasle eta idazleari igortzen diot nire originala, hark azken ukitua eman diezaion. Eta hortik argitaletxera doa.\n-Irakaskuntzan erretiroa hartu zenuen, idazle profesional gisa noiz arte jarraitu nahi duzu? Zein da zure asmoa aurrerantzean?\n-Proiektu eta asmo ikaragarririk gabe, baina buruan badut beti ideia edo egitasmo berriren bat bueltaka, eta huraxe aurrera ateratzeko ilusio galanta ere bai. Beraz, horretarako gauza naizen arte idazten jarraituko dut, lehenengo liburuak bezainbesteko ilusioa sortzen baitit ehungarrenak ere. Hain da ederra euskaraz gaztetxoentzat liburu berriak plazaratzea! Hain da esker onekoa gaztetxoak zure fikziozko istorioetan murgilduta protagonista sentitzen direla ikustea! Hain da pozgarria, oraindik ere askok lurperatu nahi duten euskara arnasberritzea, ttanttaka-ttanttanka bada ere, zure liburuxkei esker!\nOiartzun herria eraberritzen Jai giroa nagusituko da bihar Artikutzan


'Black is Beltza II: Ainhoa' eta 'Unicorn Wars' euskal lanek parte hartuko dute Bordeleko Cartoon Movie foroan - Muguruza FM\nEL Correo ➝\nDatorren urtean izango da, martxoaren 8tik 10era bitartean\n‘Black is Beltza II: Ainhoa’ eta ‘Unicorn Wars’ euskal lanek parte hartuko dute Bordeleko Cartoon Movie foroan. Zehazki, datorren urteko martxoaren 8tik 10era bitartean izango da. Foro horren xedea animaziozko film luzeen nazioarteko koprodukzioak sustatzea da.\nDeialdira 114 proiektu aurkeztu ziren, eta horietatik, berrogeita hamazazpì hautatu ditu epaimahaiak foroan parte hartzeko. Hautatutako lan gehienak Frantziakoak izan dira, hamabost proiektu hain zuzen, beste hamabost Espainiakoak dira, eta Euskal Herrikoak, esan bezala, bi izango dira.\n‘Black is Beltza II: Ainhoa’ Fermin Muguruzak Isa Campo eta Harkaitz Canorekin batera idatzitako lana da. Duela bi urte horren lehen partea aurkeztu zuen Donostia Zinemaldian, eta bigarren zatia datorren urteko Zinemaldian aurkeztea da helburua.\nAinhoa izeneko emakumeari buruzko istorioa da. Bolivian jaio eta Kuban hazi zen, baina bere ama hil eta gero, bidaiatzen hasiko da. Horrela, lehen geltokia Euskal Herria izango da, Manex bere aita bertakoa zelako, eta lurra ezagutu nahi duelako. Han, Josune kazetaria eta bere lagunak ezagutzen ditu. Baina Josuneren mutil-laguna droga gaindosi baten ondorioz hiltzen da, eta Ainhoarekin bidaiatzen jarraitzea erabakitzen du. Besteak beste, Libano, Afganistan eta Marsellan izango dira.\nBestalde, ‘Unicorn Wars’ Bilboko Uniko ekoiztetxeak, Abano Produccions eta Autpur du Minuit taldeek elkarlanean garatu dute. Alberto Vazquez galiziarrak zuzendu du, eta Foroan lanaren zenbait pasarte erakutsiko dituzte.


"Green Day taldearekin lan egin ostean, eskaera asko jaso ditut" - Alea.eus\nMirian Biteri 2017-10-14 08:12 Kultura Gasteiz\n'Miraruido' bezala ezaguna den Joseba Elorza ilustratzaile gasteiztarrak musika talde kaliforniarraren 'Too dumb to die' lyric bideoklipa sortu du.\nFormazioz soinu teknikaria bada ere, zaletasuna ogibide bilakatzea lortu du Joseba Elorza Miraruidok, (Gasteiz, 1983); hain justu ere, sortzen dituen ilustrazioez eta animazioez bizi da gaur egun. Euskal Herritik baino, atzerritik jasotzen ditu proposamen gehienak, azkena, Green Day musika taldearena izan da. Kaliforniarren Too dumb to die bideoklipa sortu du. Bizitako esperientzia kontatzearekin batera, esku artean dituen proiektuen gainean egin du berba ilustratzaileak.\nNola sortu zen Green Day taldearekin lan egiteko aukera?\nAbuztua hasi baino lehen, Warner Bros konpainiako batek e-maila bidali zidan zuzenean, Green Day taldearentzat lyric bideo bat egiteko proposamenarekin. Oso pozik hartu nuen agindua. Baina, Amazon Estudiosentzako beste lan bat amaitzen ari nintzen, eta denboraz nahiko gaizki nenbilen. Astebete itxaroterik ahal zuen galdetu nion, eta baietz esan zidan; presarik ez zutela. Ezin utzi horrelako proposamen bat.\nZer ezberdintasun dago lyric eta ohiko bideo baten artean?\nLyric bideo batean letra sartu behar da. Pertsonalki, niri ez zait asko gustatzen, letra sartzea ez dudalako gustuko; nahiago dut irudiak bakarrik jorratzea. Aurretik ere eginda nuen lyric bideo bat, eta hortaz, banekien zelako lana zen. Zerbait pertsonala da; nahiago dut bideoklip normalak sortzea.\nNolakoa izan da esperientzia? Zenbat denbora eman zenuen Green Dayren bideoklipa egiten?\nBost bat aste izan ziren. Beraiek presarik ez bazuten ere, nik irailerako nituen oporrak hartuta, eta hortaz, lan ikaragarria egin nuen denbora tarte horretan. Baina, pozik geratu naiz emaitzarekin, eta bezeroak eta taldearen jarraitzaileak ere gustura geratu omen dira.\nKontakturik izan al duzu musika taldeko partaideekin?\nEz, Warnerrekoarekin bakarrik hitz egin nuen. Kasu honetan, gainera, komunikazio gutxi egon zen. Bezero handiei, normalean, kontrola izatea gustatzen zaie. Baina, kasu honetan, ez. Hiruzpalau irudirentzako proposamenak bidali nizkien, gustuko zituzten eta bideoa egiteko agindua eman zidaten. Bidali eta oniritzia jaso nuen. Oso erraza izan da beraientzako lan egitea; ez da normalena izaten hori, bereziki bezero garrantzitsuen artean.\nBerri Txarrak taldearentzat ere lan egin duzu; besteak beste, hiru bideoklip egin dizkiozu. Nolakoa izan da nafarrentzako lan egitea? Komunikazio gehiago egon da kasu horretan?\nBai, Gorka Urbizurekin harreman zuzena nuen whatsappez. Beraiek ere bazituzten hainbat proposamen, eta iritzia emateaz gain, aldaketak egiteko ere eskatzen zuten batzuetan. Normalena da hori.\nIrakurri elkarrizketa osoa ALEA aldizkariaren 122. zenbakian. Etxean jasotzeko, harpidetu hemen.


Hizkuntza eszeniko berriek topo egingo dute InTACTO jaialdian — dantzan.eus\nHemen zaude: Hasiera › Hemeroteka › Hizkuntza eszeniko berriek topo egingo dute InTACTO jaialdian\nAzaroaren 24tik 26ra bederatzi lan erakutsiko ditu jaialdiaren zazpigarren edizioak, Artiumen.\nBueltan da hizkuntza eszeniko berrien inTACTO jaialdia. Aurten zazpigarren edizioa ospatuko du festibalak, beti bezala, Artium museoan, eta gaur eguneko eszena garaikidea garatzen eragin handia izaten ari diren hamar artista eta konpainiaren lanak eskainiko ditu.\nTartean, Eva Guerrero konpainiaren El fin de las cosas lana izango da ikusgai. Jaialdiaren sustatzailea den Iara Solanok ere Party dantza-ikuskizuna eskainiko du. Orotara, bederatzi ikuskizun eskainiko dituzte Artiumen, eta dantza izango da protagonista nagusia.\nAbonamenduak eta sarrerak Artiumen online (www.artium.org web orrian) eta museoko leihatiletan eskuratu daitezke. Hiru egunerako abonamenduak 25 euro balio du; Artiumeko programazioa osatzen duten bederatzi ikuskizunez gain, museoan dauden erakusketak ikusteko aukera emango du asteburuan. Egun bakarrerako sarrerak, berriz, 12 euro balio du, eta hiru ikuskizun ikusteaz gain egun horretan erakusketak ikusteko aukera emango du. David Espinosak Zas Espazioan jarritako instalazioa doan ikusi ahal izango da.\nEva Guerrero konpainiaren 'El fin de las cosas' lanaren irudia.


“Burdina Itsasora” erakusketa, El Pobalen ~ Blog de Petronor\n“Burdina Itsasora” erakusketa, El Pobalen\n2.10.17 Olaia Saralegi No hay comentarios\nDatorren larunbat honetan, urriak 7, "Burdina itsasora" erakusketa irekiko da El Pobaleko Burdinolan, 2017ko Ondarearen Europako Jardunaldien baitan.\nEguerdiko 12ak aldera, erakusketaren komisarioa den Joaquin Carcamok bisita gidatua eskainiko du. Gainera, burdinolako gabia martxan jarriko da eta txakolin dastaketa izango da.\n“Burdina Itsasora. Mea itsasontziratzeko paisaiak Bizkaian” erakusketak kargategiak ditu ardatz, erreferentzia ikonografiko argia direlako, Bizkaiko burdinaren itsas merkataritzaren ikur, jarduera bizi horrek gure lurraldearen fisionomian aztarna sakona utzi baitu.\nPlaza mugatuak daude, beraz, erreserba egitea gomendatzen da: 629 271 516 edo info@elpobal.com\nHala ere, erakusketa ikusgai izango da El Pobalen abenduaren 31 arte.


Ahozkotasuna lantzeko 2008an hasi zuen ibilbidea amaitutzat eman du Mintzola Fundazioak\nArgitaratua: 2021-07-27 12:54\nBere ibilbidea amaitutzat eman duela jakinarazi du Mintzola Fundazioak ohar baten bidez eta ahozkotasunaren ikerkuntzan eta hedatzean lekukoa har diezaiola eskatu dio Euskaltzaindiari. Mintzola Ahozko Lantegia 2008an sortu zuten. Bertsolaritzatik abiatuta, ahozko tradizioaren gaineko hausnarketari eta ahozkotasunari lotutako diziplinen arteko elkarreragina bultzatzea izan du helburu azken urte hauetan guztietan, gizartearen premia berriekin uztartuz eta, era berean, diziplina horiek indartuz. (Artxiboko argazkia)\nIban Arantzabal: “Legeak lagundu behar du euskal komunikazio sistema propio eta burujabea babesten”\nArgitaratua: 2021-07-19 11:56\nTOKIKOMen presidenteak, Iban Arantzabalek, zero kilometroko komunikazioaren garrantzia azpimarratu du Euskaltzaindiak eta Sabino Arana Fundazioak EAEko Euskararen Legearen 40. urteurrenaren atarian antolatutako jardunaldietan.\nDebabarrendar, Euskaltzaindiaren Hiztegiak onartu dituen 592 forma berrien artean\nArgitaratua: 2021-07-13 21:38\nEuskaltzaindiak 592 forma berri jaso ditu azken sei hilabeteotan, eta moldaketa zein berrikuntza guztiak hiztegiari erantsi dizkio. Besteak beste, 'koronabirus', 'queer', 'dedio', 'heteropatriarkal' edo 'portzierto' ageri dira berrikuntzen artean. Herri batzuetako herritarrei deitzeko moduak edo ezizenak ere onartu ditu akademiak, 'debabarrendar', esaterako.\nMendaroko Udalak Uemaren ‘Bertatik Bertara’ kanpainarekin bat egin du, bisitariekin harremana euskaraz bultzatze aldera\nArgitaratua: 2021-06-28 16:06\n‘Bertatik bertara’ kanpaina hasi du Uemak, turismoan euskara nabarmentzeko eta udan euskararen garrantzia ikusarazteko. Hala, udan udalerri euskaldunak bisitatuko dituztenak zein horiekin harremana izango duten zerbitzuen sektoreko kideak euskara aintzat hartzera deitu ditu mankomunitateak. Jatetxe eta tabernentzako mahai gainekoak banatuko ditu Mendaroko udalak.\nZabalik dago urrian egingo den 'Euskara ala Ezkara ertzetan? jardunaldietan izena emateko epea\nArgitaratua: 2021-06-24 11:44\n‘Euskara ala ezkara ertzetan?’ jardunaldiak antolatu dituzte Elgoibarren urriaren 16rako. Bi hitzaldi eta beste bi mahai-inguru izango dira, eta urtero legez, euskalgintzan itzal handia duten lagunak gonbidatuko dituzte.\nArgitaratua: 2021-06-04 12:31\nArno guraso elkarteak Mendaroko Udalarekin eta UEMArekin hasitako elkarlanari esker, euskara ikasten ari dira hamaika bat lagun Mendaron, Debabe Udal Euskaltegiko Aldo Aldai irakaslearekin.\nAmaitzear da ‘EusLiderrak’ egistasmoaren bigarren fasea\nArgitaratua: 2021-05-17 20:25\nDBHko 3. mailan ikasten diharduten 130 ikasle inguruk hartu dute parte Elgoibarren 'Eusliderrak' izeneko egitasmoan, eta, orain, saio praktikoetan diseinatu dituzten ekintzak garatzen hasi dira bi eusLider talde.\nElgoibarko Izarrak eta Udalak errenta aitorpena euskaraz egitera animatu dituzte elgoibartarrak\n2021eko Euskara Plana osatu du Mendaroko Udalak\n30.300 euroko dirulaguntza emango dio Mendaroko Udalak Elgoibarko Izarrari\nElgoibarko Udalak eta Elgoibarko Izarra elkarteak 2021erako lankidetza hitzarmena sinatu dute\nZabaldu dute Mendaron euskara eskoletan izena emateko epea\nEguaztena izango da Errigoraren udaberriko saskiak eskatzeko azken eguna\nNetflix euskaraz eskaintzeko sinadura bilketa abiatu du Netflix Euskaraz herritar taldeak\n'Bultza euskaltegia! - Bultza euskara!' ekimena abiatu du AEK-k\nEuskaldun kontzientziak astintzeko saioa egin zuten barikuan Mendaroko Gaztelekuan, UEMAren eskutik\nEuskara suspertzeko ahalegina


Bilduma EL MUNDO DE LOS PIRINEOS - SUA Edizioak\nCOCINA DE LOS PIRINEOS\nSalneurria: 28,50 €\nEl Mundo de los Pirineos atal berriko alea dugu. Liburuak Pirinioetako hamaika errezeta eskaintzen ditu, itsaso batetik bestera. Gainera, sukaldaritza bakoitzaren ezaugarri nagusiak azaltzen ditu: euskal sukaldaritza, aragoitarra, frantsesa, katalana, Aran ibarrekoa, Okzitaniakoa& Liburua Nanou Saint-Lebe idazlearen ikerketa luze eta sakonaren emaitza dugu. Frantsesez edo gaztelaniaz eskuratu ahal da.\nLiburu honek Pirinioetako gorengo tontorren ezagutzaren lehenengo testuak bildu eta bibliofilo, naturzale, piriniozale, txangozale eta, oro har, mendizaleen esku jarri ditu. Gehien-gehienak testu paregabeak dira, ahaztuak edo orain dela gutxi aurkituak. Diren guztiak daude hemen, liburu bakar batean baturik, goi mailako idazlana osatuz. Aurrerantzean erreferentzia saihestezina izango da Vignemale, Pica d'Estats, Midi d'Ossau, Mont-Valier, Monte Perdido eta antzeko gailurren historian murgiltzerakoan. Protagonistek eurek kontatuta.\nLA CONQUISTA DEL PIRINEO\nIa 25 urtez agorturik egon ondoren, berriro argitaratu dugu Pirinioetako literaturaren harribitxi hau. Balentria sorta bat da Pirinioen historia, mendiekiko eta edertasunarekiko grinen bilduma, batzuetan garaipen, beste batzuetan zorigaitz. La Conquista del Pirineo liburuak historia horren berri ematen digu eta merezi duen garrantzia aitortzen dio, bertan gizon-emakumeek mendiekin bat egiten baitute.\nVIAJERAS POR LOS PIRINEOS (SIGLOS XVIII-XIX)\nPirinioek abentura zirraragarriak oparitu dizkiete bisitari joan zaizkienei. Emakume batzuek egundoko balentriak egin, haien bizipenak eta mendi igoerak idatzi, bidaia-egunkariak ilustratu eta artean egin gabe zeuden mendi zeharkaldiak osatu zituzten. Beste batzuek, ostera, mendilerro zoragarria sendaketa termalen bidez ezagutu zuten. Erreginak, kondeak, baroiak, margolariak, idazleak, ilustratzaileak. Mendizaleak, bidaiariak, urzaleak& denetara 50 emakume, denak XVIII. eta XIX. mendekoak, denak liburu honetan bildurik, aurrekaririk gabeko idazlana osatuz. Haien bidaia-kontakizunak, biografiak, bizipenak, egunkariak edo litografia bildumak Pirinioetako literaturaren benetako altxorrak dira. Hemen aurkituko dituzu.


175 azienda plazaratu zituzten Lesakako feria egun jendetsuan - Erran.eus\nTtipi-Ttapa 2017-11-24 08:04 Gizartea Bortziriak Lesaka\nLesakako Gillenbordako eta Berako Begibeltzenekobordako Joxean Igoak eskuratu dituzte sari nagusiak behi aziendetan, Evarista Telletxeak zaltabereetan eta Berako Miguel Angel Etxegaraik aharietan\n175 azienda aurkeztu ziren ortzegun goizean Lesakako Plaza Zaharra ingurura, Bortzirietako feria egunean parte hartzera. Horietatik 108 zaltabereak ziren (iazkoaren bikoitza kasik, aitzinego egunetan egindako euriarengatik ezin izan baitzituzten menditik bildu), 54 behi (iaz baino dozena bat guttiago), batzuk bere aretzearekin eta zezenkoren bat eta 13 ahari (iaz baino 10 gehiago eta azken urteetako kopururik handiena). Goizean goiz euri pixar bat egin bazuen ere, eguraldi polita eta epela gelditu zen ortzegun goizean, eta jendetza bildu Lesakako karriketan.\nBehi azienda ederrak plazaratu dituzte aurten ere Lesakako ferietan. | Ikusi handiago | Argazki originala\nSuitzako arrazako behien kategorian lehen bi sariak, 190 eta 160 eurokoak, Lesakako Gillenbordako Francisco Javier Altzugarairentzat izan ziren eta hirugarrena 100 eurokoa, Berako Begibeltzenekobordako Joxean Igoa Etxebesterentzat. Haragitako behien kategorian, 190 euroko lehen saria eta 100 euroko hirugarrena ere, Berako Begibeltzenekobordako Joxean Igoak eskuratu zituen. 160 euroko bigarren saria Maria Isabel Indarentzat izan en.\nAzken urteetan bezala, ez zen esnetako behi holandesarik aurkeztu eta hutsean gelditu ziren sariak.\nZaldi aziendetan, 125 euroko lehen saria, Lesakako Evarista Telletxearentzat izan zen, 95 euroko bigarren saria Arantzako Vicente Arozenarentzat eta 50 euroko hirugarrena Lesakako Maria Jesus Maiarentzat. Maribel Indak 80 euroko saria jaso zuen bere montura behorrarengatik, Lesakako Mari Sol Otxotekok 100 euro pottoka onenarengatik eta Francisca Otxoteko beratarrak 70 euro ponni onena plazaratzeagatik.\nAharietan, 13 buru aurkeztu zituzten, azken urteetako kopururik handiena. Lehen bi sariak (50 eta 30 euro) Berako Miguel Angel Etxegaraik aurkeztutakoentzat izan ziren eta hirugarren saria (20 euro) Gillenbordako Francisco Javier Altzugaraik aurkeztutakoarentzat.\nBaina azienda feriaz gain, Lesakako karrikek salmenta postuez gainezka egin zuten. Eskulangileek Alondigako eta Herriko Etxeko arkupetan eta Beheko Plazan bildu ziren, San Fermin elkarteak antolatuta. Aipatzekoa da, berrikuntza moduan, Ezpelur gaiteroak ere karrikaz karrika ibili zirela giroa jartzen.\nElikadura postuak ere jarri ziren plazako aparkaleku inguruan eta bertze hamarka salerosketa postu ere jarri zituzten. Tartean, Tantirumairu ikastolako 5. eta 6. mailako ikasleek jarritako Tantirudendan bildutakoa, Siriako errefuxiatuentzat bideratuko dute.\nAzienda lehiaketako sariak banatu baino lehen, herri kirol saio mistoa eskaini zuten, emakume eta gizasemeak aizkoran, arpanan, harrijasotzen… aritu baitziren. Sebastian Lizaso eta Amets Arzallus bertsolariak kantari aritu ziren kioskotik, presoen senide eta lagunek hauen eskubideen aldeko elkarretaratzea ixilean egiten zuten bitartean.\nArratsaldean, bazkalondoan, pilota partidak eta dantzaldia izan zen plazan Oharkabe taldearekin. Honen atsedenaldian, Beti Gazteko dantza taldeak bere saioa eskaini zuen plazan,\nAjoarriero lehiaketa egin zen bezperan\nLesakako feriak 2017 (53 argazki)\nAzoka Eguna izan zuten Lesakako Irain Eskolan ere (8 argazki)


BM: Kirola eta elikadura udan ez urtzeko aholkuak\nKirola eta elikadura udan: ez urtzeko aholkuak!\nUdan kirola egiten badugu, elikadura osasungarria eta orekatua izan behar dugu, hidratatuta egoteko, bitaminak jasotzeko eta beroari aurre egin ahal izateko. Hona hemen elikadura zaintzeko ideia batzuk:\nEgunean gutxienez fruta-pieza bat jateak, freskatu ez ezik, bitaminak, mineralak eta zuntza ere emango dizkizu, baita udan kirola egiteko garrantzitsuena dena ere; hots, ura. Gainera, gutxi prozesatutakoa, freskoa, bertakoa eta sasoikoa aukeratzen baduzu, askoz ere nutritiboagoa izango da. Zer fruta etorriko zaizkizu ongien urtaro honetan?\nMeloia: oso diuretikoa da, eta digestioari laguntzen dio, ur eta potasio asko dituelako. Gainera, azukre gutxien duten frutetako bat da. Ia-ia koiperik ere ez duenez, meloia kaloria gutxien dituzten frutetako bat da.\nSandia: oso antioxidatzaile ona da, eta bitaminatan eta mineraletan aberatsa da. Gainera, ur gehien duen fruta da (haren pisuaren % 95), eta horrek giltzurrunen funtzioa hobetzen du.\nGereziak eta zitrikoak: C bitaminan aberatsak dira, eta oso onak immunitate-sistema indartzeko eta zirkulazio-arazoak eta likidoen erretentziokoak arintzeko.\nAlbertxikoa: urtaro honetan ezin da falta, ezta ere, honen moduko barietate bat, albertxiko gozo eta urtsuenak udaberri-amaieratik uda-amaierara arte izaten baitira. Zuntz asko du, eta horrek heste-igarotzea hobetzen du. Betakarotenoetan eta C bitaminan ere aberatsa da.\nArana: ura da haren osagai nagusia ere, eta oso gomendagarria da idorreria izanez gero, efektu libragarri arina duelako.\nMertxika: oso ohikoa da udan, haren ia % 90 ura da, eta potasioan, burdinan eta C bitaminan aberatsa da. Heste-igarotzea hobetzen du, eta koloneko minbizitik eta gaixotasun kardiobaskularretik babestu.\nParaguaioa: ur asko duenez, oso freskagarria da, eta digestioari laguntzen dio.\nEz ahaztu barazkiak\nDieta mediterraneoaren aholkuei jarraitu nahi badiezu, barazkiak ere funtsezkoak dira. Zer onura dituzte? Koipe gutxi dituzte, eta zuntza, karbohidratoak, bitaminak eta mineralak dituzte, modu kontzentratuan.\nHona hemen urtaro honetarako ongi etorriko zaizkizun batzuk: azenarioa (freskatu egiten du, eta modu naturalean areagotzen du beltzaran-kolorea), tomatea (ur asko du eta antioxidatzailea da), luzokerra (udako ortuaria da, C bitamina asko du, eta gehiegizko likidoa kanporatzen laguntzen du), lekak (zuntza, iodoa, folatoak eta C bitamina ditu) eta kuiatxoa (kaloria gutxi ditu, ur asko ere badu, eta C bitamina eta potasioa ditu).\nFruta gosarian, postrean edo otordu artean hartzeaz gain, beste plater batzuetan ere erabil dezakegu; adibidez, entsaladetan, broxetetan, izozki arinetan, zukuetan, sorbeteetan…\nEta barazkiekin? Onena da Espainiako plater nagusietako bat prestatzea, urtaro honetako tipikoenetako bat: gazpatxo ospetsua. Luzoker-zopa ere egin dezakezu, edo entsaladak, beste osagai batzuekin; adibidez, txitxirioak, jogurta eta menda, zaporeak indartzeko.\nAholku horiekin guztiekin, uda zure esku egongo da.\nBero-kolpeak saihesteko, beste neurri batzuk hartu beharko dituzu; besteak beste, eguzkitik ondo babestu (eguzkirako krema, txapela, etab.), ekipamendu transpiragarria eraman, edari isotonikoak hartu eta eguzkiak gehien berotzen duenean ez atera.


Aurrera! | Nessun dorma\nHasiera » musika kritika » Aurrera!\nFItxa: Euskal Herriko Gazte Orkestra (EGO). Zuzendaria: Juanjo Ocón. Egitaraua: Rimsky-Korsakov eta Bernstein-en lanak. Lekua: Gasteizko Principal Antzokia. Data: uztailaren 21a.\nGezurra dirudi, baina hogei urte ditu Euskal Herriko Gazte Orkestrak. 1997. urtean sortutako musikarien harrobi zoragarri honek ibilbide sendo eta interesgarria egin du urte hauetan, eta, beharbada, une aproposa izango litzateke gogoeta bat egiteko.\nEsan bezala, sendo aritu dira talde honetako musikariak, eta urtez urte nabaritu da kalitatea eta egindako esfortzua, baina agian hainbeste urtetan jarraitutako formatua aldatzeko momentua iritsi da. Urtean zehar egiten diren bi topaketak, bi kontzertu zikloak, oso ondo daude. Halere, jauzi txiki bat egin beharko luke gure gazteen orkestrak publikoarengana iristeko eta ezagunagoa izateko. Iradokizun bat da, besterik gabe.\nAurtengo udako kontzertua, polita, benetan. Bi obra eder aukeratu zituzten publikoa txunditzeko, eta lortu egin zuten. Rimsky-Korsakov-en “Scheherezade, op. 35” suite sinfonikoaren edertasuna lehenengo akordeetatik iristen zaigu. Konpositore errusiarraren lan ezagunena da, eta orkestrazio koloretsu eta distiratsua da bere ezaugarri nagusia. Euskal Herriko Gazte Orkestrak, Juanjo Ocon-en batutapean, interpretazio txukun eta zuzena egin zuten, nahiz eta nahiko planoa. Dena puntu-puntuan egon zen, baina bizitasun pixka bat falta zitzaion jario musikalari benetako bertsio erakargarria egiteko.\nHalere, goraka joan ziren saioaren bigarren zatian. Askoz erosoago sentitu genituen Leonard Bernstein-en “West side story”-ren dantza sinfonikoak interpretatzerakoan. Ñabarduraz beteriko bertsioa egin zuten. ‘Somewhere’ izeneko hasierako pieza gozo eta ameslaria sentitu genuen. ‘Mambo’ izenekoan gustura eta alaitasunez jo zuten eta, laburbilduz, pasarte guztiak bikain batekin burutu zituzten. Zoriondu behar ditugu orkestrako kideak, ba. Ea hurrengorako kalitatearen bidetik jarraitzen duten, orain arte bezala, eta sorpresaren bat ematen badigute, hobe.


baratzea charla cine hitzaldia huerta transiciones energéticas\n18:30 Jane Jacobsen Ibilaldia “Auzo... @ Parada de bus Ariz, Basauri\nJane Jacobsen Ibilaldia “Auzo... @ Parada de bus Ariz, Basauri\nmaiatza 30 @ 18:30 – 20:00\nAriz eta Urbiko auzoak ibili eta birpentsatzera…. Mugikortasunera begirako hiriak eraiki zituzten banakako garraio motordunari lehentasuna emanda, aintzat hartu gabe eremu publikoa topaleku, harremanetarako gune eta egoteko leku ere badela. Oinez auzo jator honetatik ibilbideak[...]\n19:00 Hitzaldia: ¿Por qué cuestiona... @ Ekoetxea\nHitzaldia: ¿Por qué cuestiona... @ Ekoetxea\nmaiatza 31 @ 19:00 – 21:00\nHizlariak: Kike Antolín, Ekologistak Martxan Bizkaiko Garraio arloaren kidea eta Juan Pallares, Ekologistak Martxan Bizkaiko ingurumen naturaleko kidea. Biak Ampliación Supersur Ez! Plataformaren kideak dira. Hitzaldi honen bitartez eraiki nahi den Supersurraren edo Metropoliaren Hegoaldeko[...]\nEka 1 @ 18:00 – 19:30\nall-day Alternatiben Herria @ Iruñea-Pamplona\n10:30 EA: Jardunaldi ekologistak, m... @ Ea, Bizkaia\nEA: Jardunaldi ekologistak, m... @ Ea, Bizkaia\nEka 2 @ 10:30 – Eka 3 @ 18:00\n12:30 Bardenas tiro zelaiaren kontr... @ Bardenak\nBardenas tiro zelaiaren kontr... @ Bardenak\nEka 3 @ 12:30 – 18:00\nOEE-ko “Guda hemen hasten da” batzordetik ekainaren 3-an deituta dagoen martxan parte hartzeko gonbidapena luzatu nahi dizuegu. Martxa hau antipoligono asanblada beste hainbat talderekin batera deituta dago, horien barne, gu geu. Martxa honen helburu nagusia[...]\nEka 9 @ 8:30 – 14:00\nBi ibilbide egongo dira: – Lehenengoa, mendian eskarmentua duen jendearentzat, 19,17 km (967 metroko desnibela). Goizeko 8:15ean irtengo da San Adriango elizatik. – Bigarrena, 13,6 km (582 metroko desnibela), 9:15ean leku beretik. Helmuga Atxuriko Enkarnazio[...]\n19:30 Hitzaldia: Ekuadorreko ustiape... @ Ekoetxea\nHitzaldia: Ekuadorreko ustiape... @ Ekoetxea\nEka 12 @ 19:30 – 20:30\nEkainak 12: Hitzaldia: Ekuadorreko ustiapen aurkako borrokak – Ekofeminismoa eta bertako herriak. Ekoetxea (Bilbo) 19:30 Hizlariak: ACCION ECOLOGICA Ecuador Colectivo Miradas Criticas del Territorio desde el Feminismo\nEka 15 @ 18:00 – 19:30


Baserri Lehiaketa – Lorra\nLaboral Kutxa – Lorra bosgarren Sariek Bizkaiko Nekazaritza eta Abeltzaintzako sektoreko bikaintasun profesionala nabarmendu dute berriro aurten. Izan ere, bikaintasun hori ustiategi finalistetan ageri da argi eta garbi, nota onarekin gainditu baitituzte epaimahaiaren balorazio teknikoak, epaimahaikideek ustiategi bakoitzaren jarduera oro har aztertu ondoren. Era askotako jarduera eta negozioetan dihardute ustiategiek; batzuk tradizio luzekoak dira eta beste batzuk, berriak. […]\n26 de December de 2019 /in Berriak /by Lorra\nLaboral Kutxa – Lorra V. Sariak banatu ziren atzo, Bilboko Carlton hotelean, Nekazaritza eta Abeltzaintzako sektorearen urteko jaia eta sektorea osatzen duten profesional guztiei omenaldia egiteko ekitaldia denaren barruan. Sari horiek Lorraren eta horren bazkide laguntzaile Laboral Kutxaren mugimendu asoziatiboarekin loturiko Bizkaiko nekazaritza-ustiategien bikaintasuna aintzat hartu ohi dute. Ekitaldi horretan, Bizkaiko sektoreko erakundeak, profesionalak eta agintariak elkartu dira. […]\nhttps://lorra.eus/wp-content/uploads/2019/12/PremiosLorra3-scaled.jpg 1707 2560 Lorra https://lorra.eus/wp-content/uploads/2021/05/lorra-logo.jpg Lorra2019-12-26 14:18:012021-06-22 07:45:56LABORAL KUTXA – LORRA V. Sarien banaketa\nLaboral Kutxa-Lorra Sarien laugarren edizioak komunikabideen interesa piztu du, eta Bizkaiko lehen sektorearen profesionalizazio-maila handiari gaurkotasuna eman diote. Baserritar bikainen eredu diren finalisten eta sarituen jarduerak egunkarietako eta irrati-programetako protagonistak izan dira. Deia egunkariko orrialdeetan hedapen handia eman digute hainbat egunez: sari-banaketaren egunean, ekitaldiari estaldura eman zitzaion Jon Mujikaren kronika sozialarekin, sarituen lanari eta sektorearen ahalmenari nagusitasuna emanez. Enkarterriko edizioan ere, […]\nLABORAL KUTXA-LORRA sari-banaketan hainbat ustiategi izan dira finalista, nekazaritzaren jarduera-eremuan 6 eta abeltzaintzaren jarduera-eremuan 5, beren maila teknikoagatik, ekonomikoagatik eta baliabideen kudeaketa iraunkorra egiteko ekoizpen-metodoengatik gailendu direnak. Ustiategi horietan era guztietako enpresa-jarduera eta -profil ikus ditzakegu, 110 urte bete dituen enpresa familiar batetik hasita bost urteko jardueraren ostean beren proiektuak egonkortzea lortu duten ekintzaileetaraino. Baita familiaren […]\nAtzo eman ziren laugarren LABORAL KUTXA – LORRA Nekazaritza Ustiapen Lehiaketaren sariak. Ekitaldia Bizkaiko sektorearen urteko jaialdi bilakatu da. Bilboko Carlton Hotelean izan zen sari-banaketa, eta ikusle ugari eta gure lurraldeko sektoreko ordezkari asko bertaratu ziren: nekazaritza-kooperatibak, nekazaritza-sindikatuak eta sektorearekin lotutako beste erakunde batzuk. Ospakizunari hasiera emateko, Jon Lekerikak, Lorrako lehendakariak, hitzaldia eman zuen, eta amaiera […]\nBazkide Estimatua: Honen bidez, jakinarazten dizugu 2018an LORRAk eta LABORAL KUTXAk gure nekazaritza- eta abeltzaintza-ustiapenen profesionaltasuna eta LORRA eta LABORAL KUTXAren zerbitzuekiko leialtasuna saritzea erabaki dugula. Horrenbestez, sari-aitorpen hau sortu dugu, eta espero dugu zure gustukoa izango dela. Beraz, parte hartu nahi bazenu, gutun honekin batera bidaltzen dizkizugu LORRA eta LABORAL KUTXAren bazkide diren nekazaritza- eta abeltzaintza-ustiapenen artean 2018ko onena saritzeko lehiaketa honen Oinarri […]\nBeste urtebetez, LORRAk eta LABORAL KUTXAk antolatutako Nekazaritza Ustiapenen Hirugarren Lehiaketako sarien banaketan nekazaritzako profesionalek Bizkaian egiten duten lan bikaina eta tokiko ekonomiaren eragile garrantzitsuak diren enpresa ugariak agerian jarri ditu. Lehiaketaren izaera teknikoa dela eta, hautagaiei azterketa eta balorazio xehatuak egiten zaizkie, eta, beraz, ustiapen sarituen eta finalista guztien maila teknikoa eta ekonomikoa aipatzekoak dira, baita baliabideen kudeaketa […]\nLABORAL KUTXA-LORRA sariak banatu dituzte Atzo ospatu zen Bizkaiko lehen sektorearen urteroko festa. Bilboko Carlton Hotelean egin zen LORRAk eta LABORAL KUTXAk antolatutako III. Nekazaritza Ustiapen Lehiaketaren sari-banaketa. Lehiaketa honek LORRAren mugimendu asoziatiboari —nekazaritzako elikagaien sektoreko 4.000 ekoizle baino gehiago— eta haren bazkide kolaboratzaileari, Laboral Kutxari, lotutako nekazaritza-ustiapenak saritzea du xede. Ekitaldian izan dira Unai Rementeria,Bizkaiko zuzendari […]


Garraio enpresen gestiorako programa\nGarraio eta logistika enpresen gestiorako programa\nGarraio enpresen gestiorako Secre programa Euskal Herriko ezagunenetakoa da, 400 bezero baino gehiago izanik Bizkaia, Gipuzkoa, Araba, Kantabria, Nafarroa eta Errioxan.\nERP software honek programa ezagunenen funtzionalitateak dauzka, edozein enpresarentzako tarifa eskuragarrietan. Bidai eta azpikontratatutakien kontrola, fakturazioaren kontrola, zure kamioiak eta furgonetak eta beraien gastuak, hauen errentagarritasuna, etab. kontrolpean izango duzu.\nZure merkantzia eta logistika garrio enpresa osoa kontrolatu ahal izango duzu. Lan guztia software bakarrean izango duzu zentralizatuta, eta honekin salmentak, erosketak, bezeroak, hornitzaileak, bankuak, biltegiak, etab. kudeatu ahalko dituzu. Sortu fakturak, albaranak, aurrekontuak eta bidal itzazu gestio programatik.\nSoluzio honekin zure baliabideak organizatu eta optimizatu ahal izango dituzu, bidai eta merkaderien kontrola modu eraginkorrean eramanez.\nSecre Cloud hodeian lan egiteko softwarea ere erabiltzea daukazu. Aukera honekin, edonondik, edonoiz eta edozein gailutatik ahal izango duzu lan egin, programa instalatu gabe.\nAhaztu zaitez programa bat baino gehiago izateaz zure enpresa kudeatzeko!, Aplimediarekin ERP aurreratu bat izango duzu, zure enpresara egokitua eta erabiltzeko erraza, diru gutxigatik.\nGarraio enpresentzako Secre.pdf\nGarraio eta logistika enpresentzako modulu pertsonalizatuak\n- Bidaiak eta azpikontratatutako bidaien sarrera\n- Fakturazio kontrola (bidalitako eta jasotako fakturak)\n- Kamioi bakoitzeko gastuak\n- Kamioien errentagarritasuna\n- Grafika eta analitikak\nZer dakar garraio eta logistika enpresaren gestiorako programak?


Igor Chillon (LAB): "Lan hitzarmenak parte hartzailea izan behar du" - Halabedi\n> Igor Chillon (LAB): “Lan hitzarmenak parte hartzailea izan behar du”\nIgor Chillon (LAB): “Lan hitzarmenak parte hartzailea izan behar du”\nabendua 4, 2018 Araba Hizpide KategoriaBerriak 0\nArabako metalgintza sektorean hitzarmen berri bat sinatzeko negoziak abiatu dituzte sindikatuek. Iazko abendura arte egon zen indarrean aurreko hitzarmena, UGT eta Comisiones Obreras sindikatuek gutxiengoan sinatu zutena. Orain, sindikatu guztien artean eztabaidatuko dute berriz ere hitzarmena.\nLAB sindikatuak prozesu parte hartzaile bat proposatu du beren aldarrikapenen oinarriak osatzeko. Igor Chillon LAB sindikatuko metalgintza negoziaketen ordezkaria izan dugu Hizpidean, sektorearen egoeraz eta hitzarmen berrirako eskakizunez hitz egiten, besteak beste.\nAraba Hizpide: Igor Chillon (LAB): "Lan hitzarmenak parte hartzailea izan behar du"\n← Auzoan Jokoz Kanpo, un estudio realizado desde la perpectiva de la juventud\nBirjabetze kolektiboa sortu da “lapurtu diguten guztia berreskuratzeko” →


Ekainak 23 Zodiakoa - Astrologia Zodiako zeinuak - Minbizia\nEkainaren 23an Zodiakoa\n06/23 Urtebetetzea - Zodiakoaren informazioa x\nIndarra:Bihotz Ireki bat\nHonekin konparagarriena: Taurus\nEkainaren 23a bezalako data batek Eguzkiak Minbizian duen energia biziaz hitz egiten du, bere grabitatearekin tinko tiraka norberaren mundu emozionalera. Familia-gaiak biziak izango dira eta data honetan jaiotako pertsonek beti dute zerumuga zabaltzeko eta bihotza handitzeko ikuspegia aldatzen ikasteko zeregina. Hain ezarpen indartsuarekin, beren oinarriari eutsi behar diote, edo maitasun eta edertasun beharrak betaurreko arrosaren bidez ikusten diren errealitateekin kezkatuta mantendu ditzake.\nILARGIA – JUPITER – (Pluton) – VENUS\nEkainaren 23an jaiotakoen ilara planetarioko entitateek euren ikuspegiak agertzeko eta duintasun eta nagusitasun sentsazioa ematen dieten estandar moral altuekin bizitzeko aukera ematen duen fluxu emozionalaz hitz egiten dute. Beren bizitzan desoreka emozionalak nahaste psikosomatiko mota desberdinak eta konpontzen zailak diren hormona-gaiak sor ditzake, baina benetan ez dago irtenbiderik aurkitu ezin duten arazo bakar bat ere, garbitu, arazteko eta eraldatzeko sentimenduen munduan murgiltzen badira. Maitasun Jainkotiarra bera.\nGure analisiaren bigarren urratsean, askatasunez erlazionatzeko duten beharra aitortu behar dugu, beren barneko egia bat-batean eta erraztasunez adieraziz. Haien istorioa ez da inoiz tonu pasiboetakoa izango, ezta beren planetario-ilara primarioa entitate femeninoetan oinarritzen denarekin ere. Berdin eta indartsu gisa besteen aurka egon daitekeen nortasuna eraikitzeko dira. Borondate sendoa eta muina agerikoa izanik, bizitza osorako irauteko loturak eratzen dituzte eta indartsuago egiten dituzten harremanak aukeratzen dituzte euren energia arimetan nahasietan barreiatu beharrean, trukean askorik lortu gabe.\nEkainaren 23an jaiotako Minbiziaren ordezkarien Sabian ikurra:\n'Gizon bat alfonbra magiko baten gainean dago lur eremu handi baten gainean'\nEmozioen hegaletan flotatzen ez izateko lurra behar duena izanik, data honetan jaiotako Minbiziaren ordezkariak jende arruntaren ikuspegi ezberdin batetik ikusten du mundua. Inguruan flotatzeko eta ibiltzeko joera horrek benetako Lurreko harremanetatik urrun ditzake, batez ere sentikorregia edo beldurregia sentitzen badute mundu latz eta errealera jaisteko.\nleo eta akuario adiskidetasun bateragarritasuna\nEkainaren 23an jaiotako pertsonen bizitzan dena familia-loturei dagokie, haiek definitzen eta bizitzari zentzua ematen dieten lotura emozionaletan. Haien helburua da euren emozioak hazi zituzten pertsonengandik askatzea, eta hazteko lekua ematea euren bihotzari. Barkatu behar dute, edozein arazori nola aurre egin eta nola metabolizatu samur ikasiz, itxaropen irrealistarik gabe. Maila intimo sakonean besteekin konektatu behar dira, maitasun hurbiltasunaren eta garbitasunaren inguruan errespetuzko loturak sortuz.\nEkainaren 23an jaiotako pertsonek beti unearen jarioarekin doaz eta benetako emozioak behar dituzte oinarriak jartzeko. Ez dago beren izaeran eta inoiz ez da haien aukera morala amodio paraleloetara jauzi egitea, baina sarritan euren bilakaerarako urrats lagungarri gisa izaten dira. Beren jainkozko eta lurreko beharren arteko harremana sendatu nahian, baliteke galtzea eta maitasunaren ikuspegi desberdinak probatzea beren egia unibertsala aurkitu arte.\nPertsona hauen maitasun-bizitza aberatsa da eta egonkor bihurtzen da denborarekin, familia-zaintzaile baten rola eta besteen laguntza eta arretaz biltzeko norbait aurkitzen baitute. Hainbeste maitasun dute emateko eta batzuetan ez dituzte euren indarrak aitortzen gizartearen edo haien familia nagusiaren itxaropen handien ondorioz. Norbait behar dute euren bizitza kolore eta tonu espektro osoz margotzeko, negar eta barre egiteko, gorputzaren eta bihotzaren beharrak aldi berean asetzeko.\nEkainaren 23an jaiotako batek badaki maitasuna munduarekin partekatzen. Askotan heziketa handia lortzen dute eta ezagutza lortzeko ahaleginak egiten dituzte, beste batzuekin konektatzeko aukera ematen dieten filosofiak bilatuz, euren Arimarekin harremanetan egoteko. Bihotz handiko taldeko jokalariak, jendearekin, bikoteekin eta filosofia ezberdinekin lanean bikain aritzen dira. Irakasleak dira, munduko bidaiariak, eta noranahi etxe sentimendua aurkitzen dutenak, baina urrutira bidaiatu behar dutenak inguruko munduan aurkitzen diren edertasun guztien onarpena eta benetako ulermena aurkitzeko.\nScolecite oso aukera ona da ekainaren 23an jaiotakoentzat, bihotza esnatzen duen harria eta eraldaketa pertsonalaren prozesuan barne bakea aurkitzen laguntzen duena. Beren mundura argitasuna ekartzen du eta bizitza honetan egin behar zuten aurrerapena geldiarazten dieten blokeo emozionalak aurre egiten die. Kristal hau burkoaren azpian gorde daiteke, batez ere pertsona batek lo egiteko arazoak baditu eta gauez barneko bake egoeran.\nEkainaren 23ko urtebetetze oparia\nEkainaren 23an jaiotako baten urtebetetze-opari bat aukeratzeko, kontuan hartu behar dituzu lehenik bere gogo zabalera eta behar emozionalak. Ikasi nahi duten edozein arlotako liburu edo ikastaro bat aukeratu beharrean, aukeratu zerbait beren ikuspegia aldatzeko eta gogorarazi zein handia den mundua. Joan globo distiratsu batekin, hegazkin-txartel batekin edo urruneko helmuga baten gaia duen festa batera. Munduko leku desberdinak ezagutuz gozatuko dute, baita euren etxeko besarkada beroan egonda ere.\nEzaugarri positiboak ekainaren 23rako Jaio\nHaien bihotza irekia da eta beren morala sendoa. Ematen, zaintzen eta mundu hau leku hobeago bihurtzeko benetan dedikatzen dira, pertsona guztien ontasunean sinesten dute eta handi amets egiten dute, aurrera doazen heinean beren bide zuzena deskubrituz.\nEzaugarri negatiboak Ekainaren 23rako Jaio\nBeren ametsak jauzi egiteko eta agertzeko beldurrez, eldarniozko mundu batean lotu litezke, besteen itxaropenak betetzen ahaleginduz eta beste pertsona urrunetik behatuz.\nUrtebetetze ospetsuak ekainaren 23an\n1936an Richard Bach jaio zen, idazle estatubatuarra, bere filosofia ilustratzen duten liburu erdi-autobiografikoengatik ezaguna. Bere errenkada planetarioa argi ikusten da bere idazkeran, batez ere Illusions: The Adventures of a Reluctant Messiah liburuan.\n1972an Selma Blair jaio zen, aktore estatubatuarra, Brown's Requiem film beltzean izan zuen paper protagonistagatik ezaguna. Gaztetan, bere printzipio femeninoen eta Jupiterren istorioak gidatuta, zaldi hezitzaile eta dantzari izan nahi zuen.\n1984an Duffy jaio zen, abeslari eta konpositore galestarra, eta haren 'Mercy' abestiak 1983az geroztik Erresuma Batuko Singles Chart-en lehen postua lortu zuen lehen emakumea bihurtu zen. Bere familiako istorioa bizia da, amak bere aitaordearekin ezkonduta dagoelako. 14 urte besterik ez zituela urtebetez etxe seguru batean jarri eta handik urtebetera ihes egin zuen aitaren etxera.\nGertaera Historiko Garrantzitsuak ekainaren 23an\n1868 - Christopher Latham Sholesi (otsailaren 14an jaioa) patente bat eman zitzaion 'idazteko makina' asmatzeko.\n1926 - Lehenengo SAT azterketa egiten zen.\n1941 - Lituaniak Sobietar Batasunetik independentzia aldarrikatu zuen.\n1960 - AEBetako FDAk Enovid onartutako ahozko lehen pilula antisorgailu gisa deklaratu zuen.\n1961 - Antartida erreserba zientifiko izendatu zuten eta kontinentean jarduera militar guztiak debekatu zituzten Antartikako Itunarekin.\n2013 - Arroila Handia soka estu baten gainean arrakastaz zeharkatzen den lehen aldia.\nAukeratu Zeinua Kaprikornio Sagitario Kiloa Leo\ngemini eta leo bateragarria da\nzein zeinu mota den birjina\nminbizia emakumea eta taurus gizona\nzodiako zeinuen zerrenda ordenan\nzodiako zeinuen ezaugarriak\ntaurus emakumea eta minbizia gizona


Testuak hibrido egiteko nahiz gaurkotzeko obsesinoa - Alex Uriarte - bizkaie.biz\nSeguru asko, nik neuk bere hala defendidu izan dot noz edo noz, gure garaiko postmodernidade atzeraezinari arpegia erakusteko eta moldapenerako eredu modura. Baina edadeak maiz dakarren erretxinamendu eta sasi-ostontze nire prozesu partikularraren eraginpean, bildur naz eretxiz aldatzen ez ete nabilen. Hori emoten deustie aditzera, behintzat, negu honetan irakurritako bi libururen —guztietatik hautatu dodazan bien— aurreko nire erreakzinoek, hibridazinoaren arriskuez hausnartzera eroan nabenak.\nBata Kirmen Uriberen azkeneko nobela izan da, Elkarrekin esnatzeko ordua (Susa, 2016). Onartu behar da —eta txalotu—, autoreak egindako izugarrizko ahalegina argumentuaren erdigunean kokatzen dan Txomin Letamendi eta Karmele Urrestiren familiaren historia berreregiteko ikerketan, mueta guztietako iturriak –artxibistikoak, bibliografikoak, ahozkoak…– erabiliz. Ez-fikzinozko nobela bat eregi gura izan dau holan, boladan ei dagoan genero hibridoa, jazoera errealetara oso lotuta, eta fikzinoaren esku hartze oso mugatuakaz.\nEta hor ikusi dot nik liburuaren ahuleziarik handiena: egileak bere buruari ezartzen deutson autodiziplina horren ondorioz, nerbio nobeleskoa falta jako nabarmen, nire ustez, Elkarrekin esnatzeko ordua-ri —alde horretatik, inoz ekarri deust gogora Andolin Eguzkitza zanaren Herioaren itzalpeetan nobelea, nire ustez huts egindakoa—. Autor dot, era beretsuan, izan leitekeela nire irakurle izakerearen akats astun bat, baina, horretarako, beharbada gurago neuke historia liburu konbentzional(ago) bat, bere oin oharrakaz eta erreferentzia bibliografikakaz. Hori guztia alde batera itxita, liburuan nagusitu egiten dala begitantzen jat euskal historia garaikidearen interpretazino jeltzalefiloaren kutsu nabarmena; hori, alabaina, bestelango gaia izango litzake, jakina.\nBeste eredu baliozko bat Arantxa Urretabizkaiaren Bidean ikasia (Pamiela, 2016) izan da, Hondarribiko alardearen auziari buruzko saiakera-kronikea, gogotsu hartu nebana, iruditzen jatalako Bidasoaldeko jaien inguruan emakumeen kontra gauzatutakoa gure historia sozial hurrekoenaren mugarrietako bat dala —mugarri lotsagarrienetako bat, esan barik doa—. Kontua da liburuaren saiakera izakerea osotzeko eta egilearengandik harago joango litzatekezan ikuspegiak sartzeko —izan be, ni-ak, literatura garaikideenaren jokerei jarraituz, presentzia handia dauka liburuan aurrera egin ahala—, idazleak gaiaren inguruko fikzino pasartetxu laburrak tartekatzen dituala. Hain zuzen bere, hori arazo bihurtu jat, kasu batzuetan, ez baitago argi ze puntutaraino dagozan benetako jazoeretan oinarrituta, ala fikzinoaren aldera lerratzen diran gehiago.\nEta arazo bat dala dinot, liburuaren testuinguru hibridoagaitik: Urretabizkaiak Alardearen inguruko ipuin liburu bat idatzi izan baleu, ez legoke arazorik, olgetea zein dan jakin badakigulako danok; baina —oro har— saiakera-kronika itxureagaz aurkeztu dan neurrian, inportantea izan daiteke istorioen egia mailea neurtzeko modua izatea (adibidez, eskolatako ume batzuek sufridutako erasoen kontabilidadea daroan dendariaren pasarteatan); ez daigun ahaztu, horrezaz gan, ikuspegi praktiko batetik besterik ez bada be, kontuak daukan karga polemikoa, oraindino be —ipuinok ez jataz borobilak iruditu, kontakizun lez…—.\nBestalde, deigarria egin jat Urretabizkaiaren liburuan alardearen gai korapilatsuaren inguruan idatzi dan piloari egiten jakon erreferentzien urritasuna, niretzat generoaren ikurretako bat dana, behinik behin. Baina hori be, azken batean, bestelango gai bat izango litzake, zer esanik bez.\nEz dakit: beharbada, honezkero heldu da hibridazio literarioaren kontra berba egiten hasteko ordua; apurtxu bat, sikeran.


Miel Anjel Elustondo idazleak lortu du lehenengo (H)ilbeltza beka | Kultura | Berria\nMiel Anjel Elustondo idazleak lortu du lehenengo (H)ilbeltza beka\nUrtebeteko epea eta 6.000 euroko laguntza izango ditu Elustondok nobela beltz bat idazteko\nMiel Anjel Elustondo —laugarrena ezkerretik—, bekaren antolatzaile eta epaimahaikideekin, atzo, Baztanen. A. CANELLADA / ARP Tamaina handiagoan ikusi\n2017ko irailak 22 - Baztan\nEuskal Herrian euskarazko nobela beltza bultzatzeko asmoz, (H)ilbeltza beka jarri dute abian lehenengoz Baztango Udalak, (H)ilbeltza Elkarteak eta Txalaparta argitaletxeak elkarlanean. Antolatzaileek jakinarazi dutenez, aurkeztu diren hamabost lanetatik «onena» Miel Anjel Elustondorena dela ebatzi du epaimahaiak. Hala, 6.000 euroko saria eskuratu du, eta urtebete izango du nobela beltz bat idazteko. Mikel Soto Txalaparta argitaletxeko arduradunak azaldu duenez, asmoa da nobela datorren urteko Durangoko Azokarako argitaratzea.\nBadira hiru urte Baztanen, literatura beltzarekiko zaletasunak bultzatuta, lagun talde bat (H)ilbeltza nobela beltzaren astea antolatzen hasi zela. Laugarren aldia 2018 urtarrilaren 18tik 21era egingo dute. Proiektu xumea izan arren, lagun andana biltzen du urtero. Azken lau urteetan egindako lanaren emaitza da, besteak beste, beka berria abian jarri izana. Izan ere, Elustondok irabazitako lehenaren ondotik, «beste asko izatea» espero dute antolatzaileek. Are gehiago, proiektua «babesten jarraitzeko» konpromisoa azaldu du Joseba Otondok, Baztango alkateak. Baztan euskarazko literatura beltzarekin zuzenki lotua dagoela adierazi du.\nKonpromisoez gaindi, nabarmentzekoa da lehen aldi honetan izan den parte hartzea. Izan ere, martxoan (H)ilbeltza bekan parte hartzeko egin zuten deialdira hamabost lagun aurkeztu ziren. Bakoitzak buruan zuen nobela beltzaren lagin bana aurkeztu zuen. Lagin horiek erabat anonimoak ziren. Hala, garailea Miel Anjel Elustondo izango zela jakin zutenean «sorpresa» hartu zutela azaldu du Amagoia Ibanek, bekako epaimahaiko kideak. Saritutako laginetan, orojakilea den hildako pertsona bat da narratzailea. Modu paraleloan, William Douglasen seme bat ageri da. Kontrapuntu moduko bat eginez, haren aitak bere garaian Euskal Herrira eginiko bisita beste ikuspegi batetik biziko du. Orain, lagin hori garatzea izango da idazlearen zeregina. Hori nola egingo duen ez du argitu nahi izan.\nHala ere, bekako arduradunak ziur daude emaitza «ona» izango dela. Genero beltzean zaildutako sortzailea baita Miel Anjel Elustondo. Besteak beste, Jim Thompson AEBetako idazlearen hiru nobela beltz ditu euskaratuak. Horrekin batera, beti izan du harreman estua (H)ilbeltza astearekin, egin diren hiru aldietan hartu baitu parte modu batera edo bestera. Hain zuzen ere, idazleak iragarri du, harreman estu hori tarteko, produkzio, dokumentazio eta zerga gastuak ordaindu ondoren gelditzen zaion sariaren zatia, (H)ilbeltza Elkartearen esku utziko duela.\nGenero beltzak, batez ere AEBetan eta Europan, bere burua berrasmatzen jakin izan duela nabarmendu du Mikel Soto Txalapartako editoreak. «Bekaren asmoa euskal nobela beltza sustatzea denez, gustatuko litzaidake urte batzuk barru nola eraldatzen den ikustea». Beka eskuratzeko aurkeztu diren lanen «freskotasuna» nabarmendu du. Izan ere, genero moduan literatura beltzak, izaera itxia ez duenez, gauza asko egiteko aukera ematen duela uste du. Hala, saririk gabe gelditu diren hamalau idazleei buruan duten nobela beltz hori idazten jarraitzeko deia egin die. «Garaile izan ez direnei esango nieke ez etsitzeko; jarrai dezatela liburuaren proiektuarekin».\n(H)ilbeltza Euskal Nobela Beltzaren Astea\nHerritarren «zerbitzura» jotako doinuak\nHiru Txulo: Donostia eta txistua liburua ondu du Aritz Gorrotxategik, Donostiako Udalaren eta Ereinen eskutik. Isidro Ansorena goratu dute, Donostiako Udalaren Txistulari Taldearen zuzendari ohia.


Aukeratu zure azterketa | British Council\nAukeratu zure azterketa\nZein da azterketa egokiena zuretzat? Ezagutu mundu maila orokortuta eta aintzatespen gehien duten bi azterketen inguruko argibide gehiago – IGCSEs/International GCSEs y A/AS Levels.\nZergatik aukeratu IGCSEs/International GCSEs?\nEZAGUTU MUNDU OSOAN AUKERAK ZABALDUKO DIZKIZUTEN ZIURTAGIRIAK\nIGCSEs 14 eta 16 urte bitarteko ikasleen artean nazioarteko ziurtagiri ezagunena da. Goi-mailako hezkuntza eta lanbide heziketarako sarbidea da. Lagun zaitzakete:\n• Institutu edo unibertsitate batean tokia lortzen.\n• Aukera profesional onenak aurkitzen.\n• Zure helburuak lortzen lagunduko zaituzten trebetasunak garatzen.\n* Adibidez, IGCSEn ingeles C maila lortzeko nahikoa izan daiteke Erresuma batuko unibertsitateetan izena emateko beharrezkoak diren baldintzak betetzeko.\nNola eman izena IGCSEn.\nBritish Councilek IGCSE azterketarako hautagaien erregistroa egiten du. Azken finean, bi milioi pertsona baino gehiagok bere konfiantza jarri du gure erakundean bere nazioarteko azterketak egiteko.\nOrokorrean, IGCSEs/International GCSE-ek bi urte eskatzen dituzte. Ebaluazioa idatzizko zein mintzamenezko proben bidez egiten da eta baita azterketa praktiko eta coursework bidez.\n70 ikasgai baino gehiagoren artean aukera dezakezu – matematikatik hasita ingeleseraino. Eskaintza zure ikastetxe, herrialde edo erakunde aztertzailearen arabera alda daiteke.\nBi erakunde aztertzaileen artean hautatzeko aukera ematen dugu: Cambridge International Examinations (CIE) eta Pearson Edexcel.\nKontuan izan zure azterketa CIErekin egiten baduzu IGCSE batean izena ematen ari zarela.\nZure azterketa Pearson Edexcelekin egiten baduzu International GCSE bat izango da.\nIkusi zein erakunde aztertzailea den egokiena zuretzat.\nIGCSE/International GCSEren oinarrizko programa egokiena da C eta G bitarteko gradua lortu nahi duten ikasleentzat. Programa zabalduak A* eta C bitarteko gradua lortu nahi duten ikasleei eduki estimulagarriak eskaintzen dizkie.\nIkasteko iradokizunak eta aholkuak.\nZure emaitza Erresuma batuan ebaluatzen dira nazioarte mailan erabiltzen den puntuazio sistema baten bidez.\nEmaitzak eskuragarri izango dira, gutxi gora behera, zure azken azterketa amaitu eta 8 asteko epearen barruan.\nIkusi zure emaitzak nola eskuratu ahal dituzun.\nIGCSE/International GCSE-ak A eta AS levels bezalako goi mailako eta unibertsitateko hezkuntzarako lehen urratsa dira eta baita unibertsitaterako sarbidea ere.\nIGCSEs/International GCSEs-ek zuretzat egokien den ikastaroa hautatzeko aukera ematen dizute. Aukeratu zure unibertsitate gradura edo goi-mailako ikasketetara hobekien egokitzen diren ikasgaiak. Hautatu ahal dituzun ikasgaiak ikusteko ikusi zerrenda hauek:\nNOLA EGIN IZEN-EMATEA\nBritish Councilek lagundu zaitzake matrikula prozesu osoan zehar. Matrikula inprimakiak jarri ahal ditugu zure esku eta horiek modu zuzenean beteta daudela berma dezakegu. Gainera, azterketa epe eta tasen inguruko argibideak ere emango dizkizugu.\nIkusi nola egin IGCSEs/International GCSEs-erako matrikula.\nZergatik aukeratu A eta AS levels?\nEZAGUTU MUNDUKO UNIBERTSITATE ETA ENPRESA ONENEK AINTZAT HARTZEN DITUZTEN NAZIOARTEKO TITULAZIOAK\nA levels-ak hezkuntza, unibertsitate eta lan esparruetan lortutako arrakastaren bermetzat nazioarteko aintzatespena duten tituluak dira. 17 eta 18 urte bitarteko unibertsitate aurreko ikasleen garaiarentzat diseinatuta daude. Honakoa lortzen lagun zaitzakete:\n• Institutu edo unibertsitateren batean tokia lortzen.\n• Nahi duzun ikasketetara sarbidea lortzen.\n• Gustuko dituzun ikasgaiak aurkitzen.\nUrtero, British Councilek bi milioi pertsona baino gehiago laguntzen ditu bere nazioarteko azterketak egiten. Beharrezkoak dituzun urrats guztietan lagun zaitzakegu, ikasgaiak hautatzetik azterketetan izena emateraino.\nIkusi nola eman izena A levels-etan.\nIkusi unibertsitatean sartzeko bete behar diren baldintzak.\nBritish Councilek A levels-erako erregistroarekin lagun zaitzakegu.\nAzken finean, bi milioi pertsona baino gehiagok bere konfiantza jarri du gure erakundean bere nazioarteko azterketak egiteko.\nHemen AS eta A levels-erako zenbait aholku aurkituko dituzu.\nOrokorrean, A level ikastaroa amaitzeko bi urte behar dira. Zenbait ikasgaien kasuen, AS level-en hasteko eta, ondoren, A level-era pasatzeko aukera dago.\nA level-ak bi urte horietako coursework-ak eta azterketak kontuan hartuz ebaluatzen dira.\nTitulazioek ikasgai eskaintza zabala dute. Eskaintza zure ikastetxe, herrialde edo erakunde aztertzailearen arabera alda daiteke.\nErresuma Batuko unibertsitateetan sartu ahal izateko eskatzen den betebeharra 3 A levelekoa izaten ohi da baina komeni zaizu joan nahi duzun unibertsitate bakoitzean zein betebehar eskatzen dituzten ezagutzea.\nEzagutu unibertsitatean sartzeko eskatzen dituzten betebeharrak.\nBi agente aztertzaileen artean hautatzeko aukera eskaintzen dugu: Cambridge International Examinations (CIE) eta Pearson Edexcel.\nZure ikastetxe edo unibertsitateak beste agente aztertzaile zehatz bat nahiago izatekotan, ez duzu aukeratu behar izango.\nIkusi hemen zuretzat zein den agente aztertzailerik egokiena.\nZure emaitzak A*tik Era doan nazioarteko kalifikazio sistemaren bidez ebaluatuko dira.\nEmaitzak eskura izango dituzu azken azterketa amaitu eta astebetera.\nZure zentroaren erabilgarritasunaren arabera, Cambridge International Examinations eta Pearson Edexcel agente aztertzaileen 50 ikasgai baino gehiagoren artean aukeratu beharko duzu.\nIkasgaien erabilgarritasuna saioaren araberakoa izango da. Argibide gehiago aurkituko dituzu Nola egin izen-ematea atalean.\nBritish Councilek lagundu zaitzake matrikula prozesu osoan zehar. Matrikula inprimakiak jarri ahal ditugu zure esku eta horiek modu zuzenean beteta daudela berma dezakegu.\nIkusi nola egin izen-ematea A Levels-en.\nAukeratu zure agente aztertzailea\nIGCSE/International GCSE edo A Level-erako ikasgaiak aukeratzen direnean agente aztertzaile bat ere aukeratu behar da.\nAgente aztertzaileak ikasleei kalifikazioak eskaintzen dizkieten erakundeak dira eta, bere funtzioen artean, azterketak sortzea, zure lana ebaluatzea eta lortutako emaitza ematea aurkitzen dira. British Councilen bi agente aztertzaileekin egiten dugu lan: Cambridge Assessment International Education (CAIE) eta Pearson Edexcel.\nNola aukera agente aztertzaile bat? Agente biek nazioartean aintzatespena duten kalifikazioak eskaintzen dituzte eta mundu osoko ikastetxe eta unibertsitateek onartzen dituzte.\nAgente bakoitzaren inguruko informazio gehiagorako bere web orrialdeak bisita ditzakezu:


Errusia jo puntuan, gaitzespen bateratuan | Mundua | Berria\nErrusia jo puntuan, gaitzespen bateratuan\nErresuma Batuak, Frantziak, Alemaniak eta AEBek salatu dute «arma kimikoen konbentzioa hautsi» dela. Moskuk iragarri du Erresuma Batuaren aurkako neurriak hartuko dituela erantzun gisa\nSergei Skripal Errusiako espioi ohiari eta haren alaba Juliari egindako eraso kimikoa gaitzetsi dute Erresuma Batuak, Alemaniak, Frantziak eta AEBek. Lau estatuetako gobernuek erasoa «arbuiatu» dute ohar bateratu batean: «II. Mundu Gerraz geroztik agente nerbioso batekin Europan egindako lehendabiziko erasoa da». Erresuma Batuarekin batera oharra sinatu duten herrialdeek adierazi dute Theresa Mayren gobernuak jakinarazi diela «oso litekeena» dela erasoa Errusiaren ardura izatea.\nSinatzaileen arabera, Arma Kimikoen Konbentzioa hautsi du erasoak, nazioarteko zuzenbidearen aurka egiteaz gain: «Erresuma Batuaren subiranotasunari eginiko erasoa da, eta guztion segurtasuna jartzen du kolokan». Hala, Arma Kimikoak Debekatzeko Erakundearen aurrean Novichok programaren edukia argitu eta «xehetasun guztiak» azaltzea galdegin diote Errusiari.\nMartxoaren 4an pozoitu zituzten Skripal eta haren alaba, Salisburyn (Ingalaterra), eta ospitalean daude orduz geroztik, larri. May lehen ministroak astearte iluntzera arteko epea eman zion Errusiari erasoa azaltzeko, baina ez zuen halakorik egin. Erantzun gisa, Erresuma Batuko Gobernuak harremanak eten ditu, eta 23 diplomazialari kanporatu. Antzeko neurriren bat hartuko duela iragarri zuen atzo Errusiako Gobernuak; Sergei Lavrov Atzerri ministroaren arabera, gobernuak «laster» hartuko du erabakia. Antzera mintzatu da gobernuaren bozeramaile Dmitri Peskov ere. Haren esanetan, erreakzioa laster iritsiko da, baina Vladimir Putinek hartuko du azken erabakia: «Errusiaren interesentzat komenigarriena dena egingo du». Errusiak jakinarazi du erabakia ezagutarazi aurretik Erresuma Batuko Gobernuari jakinaraziko diola.\nBestalde, Skripal pozoitu zuten herrian izan zen atzo Theresa May. Erresuma Batuko lehen ministroak berretsi du Errusia dela «Salisbury ederrean jazotako ekintza tamalgarriaren errudun». Iritzi berekoa da Frantziako presidente Emmanuel Macron ere: «Errusiaren erantzukizuna dela adierazten dute zantzu guztiek; ez dago beste azalpen onargarririk». Macronek azaldu du astea hasi zenetik kasuaz etenik gabe informatzen ari zaiola Erresuma Batuko Gobernua, eta Errusiaren aurkako neurriak iragarri ditu datozen egunetarako.\nSkripali eginikoa «eraso larria» da, NATOko idazkari nagusi Jens Stoltenbergen iritziz: «Tentsioak areagotzen direnean garrantzitsua da eztabaida politikoa mantentzea. Ez dugu beste Gerra Hotzik nahi».\nAEBen zigorra Errusiari\nEraso kimikoaren kasuaren erdian, nazioartetik beste buruhauste bat etorri zaio Putini igandeko hauteskundeen bezperan. AEBek atzo iragarri zuten Errusiako bost erakunderi eta hemeretzi pertsonari zigor administratiboak jarriko dizkietela. Eraso zibernetikoen bidez 2016ko presidentetzarako hauteskundeetan esku hartzeko ahalegina egitea leporatuta zigortu dituzte; besteak beste, hauteskunde kanpaina narrasteko sare sozialetan profil faltsuak sortzea egotzi diete. AEBetan dituzten ondasun guztiak blokeatu dizkiete zigortuei, eta estatubatuarrekin hartu-eman finantzarioak izatea debekatu diete.


Kontzertu esperimental bat, olatuen artean | Gizartea | Berria\nKontzertu esperimental bat, olatuen artean\nGutxitan piztu du esperimentu batek hainbesteko ikusmina. Joan den larunbatean egin zen, Palau Sant Jordi aretoan (Bartzelona), Germans Trias i Pujol Ospitale Unibertsitarioko ikertzaileen gidaritzapean, eta Primavera Soundek eta musika-festibalen beste sustatzaile batzuek antolatuta. Helburua: neurri jakin batzuk hartuta, musika-festibalak eta antzeko jarduerak seguruak direla frogatzea.\nHorretarako, 5.000 ikus-entzule bildu zituzten, areto itxi batean, eta elkarren arteko distantzia gorde beharrik gabe. Baina baldintza batzuk bete behar zituzten: beren datu pertsonalak eman behar zituzten, gero jarraipena egiteko; egun horretan bertan antigeno-test batean negatibo eman zutela frogatu behar zuten; FFP2 maskara bat eraman behar zuten jantzita une oro; eta sarreran tenperatura hartzen zitzaien. Aretoa ere egokitu zuten: edukiera murriztu zuten (berez, ia 18.000 pertsona har ditzake); lau eremutan banatu zuten; sarrera-irteeretan, komunetan eta barretan jendea pilatzea eragozteko neurriak hartu zituzten, eta airearen kalitatea zaindu zuten, monitorizazioaren eta aireztapenaren bitartez.\nAditu askoren iritziz, ordea, neurri horiek ez dira nahikoak kutsatzerik ez dela izango bermatzeko; are gutxiago kontuan hartuta egoera berriro okertzen ari dela. Izan ere, frogatuta dago transmisio-arriskua bereziki handia dela leku itxietan, batez ere, jende asko biltzen bada eta ozen hitz egin edo abesten badu. Horrez gain, antigeno-testek negatibo faltsuak ematen dituztela ohartarazi dute, batez ere asintomatikoetan. Hau da, sintomarik gabe ere, birusa eduki arren, negatibo eman dezakeela.\nAlabaina, Boris Revollo Barriga esperimentuaren ikertzaileak baieztatu du antigeno-testa egokia dela kutsadurarik ez dela egongo bermatzeko. Azaldu duenez, antigeno testen eta PCR bidezko emaitzak batzuetan ez datoz bat, baina horrek ez du esan nahi antigeno-testak ez direla baliagarriak. Aitzitik, halako kasuetarako, egokienak antigeno-testak dira, pertsona bat kutsagarria den ala ez bereizteko gai baita.\nHain zuzen, PCR bidez birusaren RNA identifikatzen da. RNA birikoa anplifikatzean datza; hala, oso birus gutxi izanda ere, detektatzen du. Gerta daiteke infekzioa jada gaindituta izatea, eta, hala ere, PCR bidezko diagnostikoak positibo ematea.\nAldiz, antigeno-testek birusaren proteina jakin batzuk detektatzen dituzte. Positibo emanez gero, infekzioa aktiboa dela adierazten du. Negatibo emanez gero, berriz, pertsona horrek ez duela kutsatzen berretsi du Revollok.\nHala frogatu zuten iazko abenduko esperimentuan, Apolo aretoan. Oraindik ez dituzte emaitzak argitaratu aldizkari zientifiko batean, baina, Revollok aurreratu duenez, esperimentu haren emaitzek erakusten dute sarrera antigeno-testen bidez kontrolatuta, eta neurri batzuk hartuta, kontzertuak seguruak direla, distantzia fisikoa gorde beharrik gabe.\nEsperimentu hartan, antigeno testean negatibo emandako 1.047 pertsonak parte hartu zuten (edukiera 2.900ekoa da). Erdiak kontzertura sartu ziren eta beste erdiek kontrol-taldea osatu zuten. Kontzertuan, Palau Sant Jordiko baldintza berberak zituzten: maskara, aireztapena, pilaketak eragozteko neurriak... Handik zortzi egunetara, PCR bat egin zitzaien guztiei. Bada, kontzertura sartu zirenen artean inork ez zuen positibo eman. Aldiz, kontrol-taldetik, hau da, kontzertura sartu ez zirenetatik, bik positibo eman zuten. Antigeno-testa ere egin zitzaien, eta horretan ere positibo eman zuten. Horrenbestez, ondorioztatu dute kontzertu batera joatea segurua dela, sarreran negatibo emanda antigeno-test batean, eta neurri jakin batzuk hartuta.\nRevolloren ustez, Palau Sant Jordiko esperimentuaren emaitzak funtsezkoak izan daitezke zenbait jarduera berreskuratzeko. Izan ere, izurria txertaketen bidez kontrolatzerako luze jo lezake, eta, bitartean, testak oso lagungarriak izan daitezke ekitaldi kulturalak suspertzeko, beste batzuen artean.


AlojamientoNon lo egin - Ayuntamiento de Alsasua / Altsasuko Udala\n5 apartamentu altzariz jantzita, herriko sarreran kokatuak, hain zuzen Gasteizera edo Iruñera joateko hartzen den bidegurutze nagusiaren ondoan. Helbidea: Beheko Benta 12 p.k. 31800 Altsasu (NAFARROA) Telefonoa: 948 56 26 17 Web orria: http://www.errotazar.com\nLatxanea ostatu txiki eta eroso bat da, egin berria (2004. urtean ireki zen). Altsasuko erdigunean dago, toki lasai batean, sarbide errazarekin. Gelak bikoitzak dira, bainugela osoarekin. Guztiek telebista, berogailua eta gosaltzeko jantoki txiki bat dute. Helbidea: Iortia plaza 5 p.k. 31800 Altsasu (NAFARROA) Telefonoa: 600 20 99 05 / 948 56 47 61 Faxa: 948 56 47 61 irakurri gehiago\nGuztira 12 logela ditu. Helbidea: Geltokiko auzoa 11 p.k.31800 Altsasu (NAFARROA) Telefonoa: 948 56 20 07\nOTADIAKO SANTOKRISTO GAZTEEN EGOITZA\nHelbidea: Zelai 91 p.k.31800 Altsasu (NAFARROA) Telefonoa: 948 56 23 04\nSAN PEDROKO BIDEA LANDETXEA. TURISMO ETXEA\nGure etxeak 5 logela dauzka, bat hirukoitza eta hiru bikoitz ( hauetako bi senar emazteen ohearekin eta beste bat bi ohekin eta azkenik banakako gela bat ). 3 bainugela ditu eta komun bat, bereizitako sukalde-egongela eta sukaldea eta beheko sua duen txokoa. 10+3 pertsonentzako edukiera du etxeak, baino pertsona gutxiago etorrita ere ez dago inolako irakurri gehiago


Etxaurren Ikastolako berogailu sistema eta Patxita Etxea berritzeko diru-laguntza eskatu du udalak - Aiara - Aiaraldea.eus\nAitor Aspuru Saez 2019-05-24 08:41\nPatxika Etxean erabilera anitzeko aretoa atondu nahi dute, besteak beste. / Aiaraldea.eus\n800.000 euro baino gehiago baliatuko lituzkete bi egitasmoak burutzeko.\nBi proiektu aurkeztu ditu Aiarako Udalak Arabako Foru Aldundiaren Obra eta Zerbitzuen Foru Planera. Etxaurren Ikastolako berogailu sistema berritzean eta aire girotuko sistema bat jartzean datza egitasmo horietako bat.\nTokiko erakundeak azaldu du eskolako gaur egungo galdara oso zaharra dela. Gasoilaren bidez funtzionatzen du, eta C02 emisio handiak eragiten ditu. Horregatik, sistema berria jasangarriagoa eta merkeagoa izango da, Udalaren esanetan. 548.378,62 euro baliatuko dituzte lan hori egiteko. Aurreikusi dutenez, hiru hilabete beharko lituzkete obrarako.\nLuiaondoko Patxika Etxea berregokitzean datza bigarren ekimena. Luiaondon dago eraikin hori, La Torre kalean. Beheko pisuan anbulatorioa dago, baina goiko pisuak hutsik daude. Espazio horiek berregokitu nahi ditu tokiko erakundeak, ekintza sozial eta kulturaletarako atontzeko. Lehen pisuan erabilera anitzeko areto bat kokatu nahi dute. Sabaiaren azpiko gunean, aldiz, erakusketak edota hitzaldiak egiteko txokoa atontzea da asmoa. 348.419,80 euro bideratuko dituzte lan horietara.


Hamabost urtez, astronauten aterpetxe - Zientzia Kaiera\n2000. urteko azaroaren 2tik, Nazioarteko Espazio Agentziak apopiloak izan ditu uneoro. 45 espedizio, 220 bisitari baino gehiago, ia 1.800 ikerketa… Abiarazi zutenetik, Lurraren orbitan dabilen plataforma erraldoi honek zifra politak eman ditu.\nArtikulu hau argitaratu den egunean irakurlea NASAren webgunean sartzen bada, hor jarrita dagoen kontagailuan ikusiko du Nazioarteko Espazio Estazioak (NEE) 6.200 egun daramatzala, zehazki, orbitan. Gizakiak, baina, egun gutxiago egin ditu han bizitzen. Izan ere, oraintxe hamabost urte bete dira NEEra lehenengo astronautak iritsi zirenetik. Ordutik hona, beti egon da norbait bertan, etenik gabe.\n2000ko azaroaren 2an heldu zen lehen espedizioa NEEra, eta NASAko William Shepherdek eta Roscosmoseko (Errusiako Espazio Agentzia) Sergei Krikalevek eta Yuri Gidzenkok osatzen zuten taldea. Soyuz espazio-ontzi batek eraman zituen bertara, eta estazioa Kazahkstan gainetik igarotzen ari zen unean egin zuten bat harekin. NEEren Zevzda modulutik sartu ziren, eta hura izan zen gizakiek aparteko eraikin hau zapaldu zuten lehen aldia. Ordura arte, espazio-ontzien bitartez eta urrunetik kontrolatuta eraiki zituzten estazioaren oinarriak eta aurreneko moduluak. Lehen espedizio hark tokian bertan eman zien segida ordura arte bestela egindako lanei.\n1. irudia: Nazioarteko Espazio Estazioak itxura hau zuen, lehen espedizioa iritsi zenean.\nHala, NEEk hazten eta ikertzen jarraitu du hamabost urteotan, eta gizakiak egindako ingeniaritza lanik garrantzitsuenetakoa da, garrantzitsuena ez bada. Gaur egun, futbol amerikarreko zelai baten antzeko tamaina du: 72,8 metro luze da; 108,5 metro zabal; eta hogei bat metroko garaiera dauka. Sei logelako etxe batean baino toki gehiago dago hor. Bertan lanean dabiltzanak ahalik eta ondoen bizitzeko moduan dago eraikia, baina noski, bizi baldintzak ez dira etxebizitza arruntetakoen modukoak: Lurretik 400 kilometrora dagoen eta planetaren bueltan 27.000 kilometro orduko abiaduran dabilen plataforma bati buruz ari gara.\nDuela hamabost urte hiru astronauta horiek bidea urratzen hasi zirenetik, 17 herrialdetako 220 lagun baino gehiago egon dira Nazioarteko Espazio Estazioan. 1.760 ikerketa lan egin dituzte bertan guztira, eta 1.200 artikulu zientifikok osatzen dute emandako uzta. Gainera, bertan bizi izan diren astronautek 180 ibilaldi baino gehiago egin dituzte NEEtik aterata; mantentze lanak egiteko eta esperimentuak abiarazi eta jasotzeko, besteak beste.\nBaina zer egiten da, zehazki, Nazioarteko Espazio Estazioan? Biologia, bioteknologia, astrofisika, fisika… ikerketaren askotariko alorrak aztertzeko aukera ematen du Lurraren orbitan dabilen laborategi erraldoi honek.\n2. irudia: Hamabost urteotan asko hazi da estazioa, eta ia 73 metroko luzera eta 109 metroko zabalera du orain. (Argazkia: NASA)\nUne honetan estazioan lanean ari diren ingeniariak dira horren erakusle. NASAko Scott Kelly da 45. espedizio honen burua, eta AEBtako, Ukrainako, Errusiako, Taiwango, Turkmenistango eta Japoniako astronauta banak osatzen du sei laguneko lan-taldea. Bada, bertan egiten ari diren esperimentuak baliagarriak izan daitezke, esaterako, materia ilunaren eta izpi kosmikoen alorreko ikerketetan aurrera pausoak egiteko, edo espaziora bidaiatzeak gizakien genetikan duen inpaktuaz informazio gehiago biltzeko.\nNASAk 2030eko hamarkadarako aurreikusi ditu Marterako lehen bidaiak, eta misio hori prestatzeko, garrantzitsuak dira NEEri esker bildu daitezkeen datu horiek guztiak. Charles Bolden NASAko administratzaileak adierazi bezala, “estazioan egindako lana funtsezko osagaia da NASAk Martera egingo duen bidaiarako”.\nHorrenbestez, Nazioarteko Espazio Estazioak 45 espedizio eta beste hamarnaka zifra interesgarri pilatu ditu jada, eta badirudi halaxe jarraituko duela beste pixka batean ere. Izan ere, lehenengo aurreikuspenen arabera NEEren zereginak 2020rako bukatzekoak ziren arren, plataformaren parte diren herrialdeek (Errusia, AEB eta Europako Espazio Agentziako kideak) haren funtzionamendua luzatzea erabaki dute. Okerrik ezean, gutxienez 2024ra arte egongo da martxan.\nArgitalpen-data: 2015/11/11 · Atala: Dibulgazioa, Kolaborazioak\nNaiara Barrado eta Itziar Garate Meatzaritza espaziala asteroideetan dauden mineralak ustiatzean datza. Eta nondik datorkigu asteroideak ustiatzearen ideia? Ziurrenik liburu […]


Keto Diet kapsulak irudi eder bat lortzeko! Errentagarria da San Fernandon produktua erostea!\nKapsulak Keto Diet San Fernandon\nZetosiaren bidezko pisua galtzea segurua da San Fernandon, Espainian, guztientzat eskuragarri. Webgune ofizialak Keto Diet kapsula eraginkorrak% 45eko deskontuarekin eskatzeko aukera eskaintzen du 39€ -ren truke. Idatzi zure izena eta telefono zenbakia eskaera orrian, idatzi zure telefono zenbakia eta izena, sendagaia prezio merkean eskatu nahi dutenentzat - eta enpresako ordezkari batek ahalik eta azkarren deituko dio eta zure galdera guztiei erantzunak emango dizkie. Zure eskaera ahalik eta lasterren jasotzeko aukera izango duzu.\nNola erosi San Fernandon Keto Diet\nEspainian gutxienez% 30ek gehiegizko pisua du, emakumeak zein gizonezkoak. Keto Diet kapsulek arazoa konpontzen lagunduko dizute hilabete pare batean, esfortzu eta dieta murrizketarik gabe. Ez dira sendagai gisa sailkatzen eta ez dira San Fernandongo (Espainia) farmazietan saltzen. Jatorrizko produktua gure webgune ofizialean soilik eros dezakezu. Bizkortu eskaera% 50eko beherapenarekin. Promozioaren iraupena mugatua da. Bete eskaera orriaren eremuak kudeatzailea zurekin harremanetan jartzeko.\nSan Fernandon entregatzeko irudi eder baterako kapsulak\nGure enpresa Keto Dieten banatzaile ofiziala da eta entrega azkarra antolatzen du San Fernandon. Bete formularioa eta gure arduradunak ahalik eta azkarren deituko zaitu galdera guztiei erantzuteko, eta esan duzun helbidera bidaltzeko eta datuak argitzeko. Postariak zehaztutako helbidera bidaltzeko kostua desberdina izan daiteke hainbat hiritan, eskaera posta bidez edo mezulari baten bidez jaso ondoren ordaindu ahal izango duzu - iruzurraren aurkako babes bermea. Zure eskaera jasoko duzula ziurtatuta dago.\nAdi! Gaur egun soilik% 50eko deskontua dago. Bizkortu produktua eskatzera! Zetosiaren bidez pisua modu seguruan galtzea 39€ tan. Jaso posta bidez mezularitza zure etxera (ordainketa paketea jaso ondoren) posta bulegoan. Gunean eskaera bat betetzen duzu! Eman urrats bat irudi eder baterantz!\nBuruzko iritziak Keto Diet San Fernandon\nEskatzeko Keto Diet San Fernandon % 50 bakoitza


Aldundiak Debagoieneko herritarrak gonbidatu ditu parte hartu dezaten etorkizunari buruzko hausnarketan — Arrasateko Udala\nEtorkizuna Eraikiz Kapsulak Arrasaten hasi zuen atzo datozen asteetan Gipuzkoako eskualdeetan egingo duen bira. Ekimen honen bitartez, Gipuzkoako Foru Aldundiak bultzatzen duen Etorkizuna Eraikiz programak herritarrak bultzatu gura ditu lurraldearen etorkizunari buruz hausnartu eta konprometitzera. Eider Mendoza Gobernantzako foru diputatuak gogoratu duenez, Etorkizuna Eraikiz lanean ari da Gipuzkoaren etorkizuneko erronkei erantzuteko, eta ariketa horretan funtsezko elementua da elkarlaneko gobernantzaren alde egitea. “Zertan ari garen bezain garrantzitsua da zelan ari garen, guztion artean adostutako erantzunak izan behar dute gure geroa diseinatuko dutenak eta, beraz, prozesu horretan asko dute esateko herritarrek. Kapsularen helburua da, hain zuzen ere, parte hartze hori sustatzea”, adierazi du.\nMendoza Arrasaten bertan izan da gaur goizean, Maria Ubarretxena herriko alkatearekin batera. Aste honetan, eguaztenean kapsula Irunen egongo da, eta eguenean Beasainen. Foru arduradunak azaldu duenez, partaidetza ezinbesteko tresna da herritarrek politikarekiko eta erakundeekiko konfiantza berreskuratzeko. “Partaidetzari esker, gobernuak indartu egiten dira, politika publikoak legitimatu, interes sozialak agenda publikoan sartzen dira, herritarrek bizitza publikoaren antolaketa prozesuetan parte hartzen dute, gizarte zibilaren funtzioa sendotu egiten da… Asko dira dituen abantailak. Eta, horregatik, Etorkizuna Eraikiz ekimenaren muinean dagoen elementua da”, nabarmendu du Gobernantzako diputatuak.\nKapsula Arrasateko Zebero Altube plazan instalatu zen, eta egun osoan egon zen. “Etorkizunaz pentsaraztera eramango gaituen benetako kapsula da, denboraren kapsula balitz bezala”, esan du Mendozak, herritar guztiei zuzenduta dagoen ekimena dela azpimarratuz. Kanpotik ikusita, tunel moduko bat da, eta bisitaria kapsulara sartzean Gipuzkoak gaur egun dituen ezaugarriak ikusten ditu parez pare. Bisitariari galdetzan zaio horietatik Gipuzkoak 2040an zein balio mantendu beharko lituzkeen. “Honek erakutsiko digu gaur egungo gipuzkoarrek garrantzia zeri ematen dioten, gaur egungo gipuzkoarren kezkak eta nahiak zeintzuk diren, alegia”, esan du Mendozak.\nBehin lehen urratsa emanda, kapsulak kontatzen du Gipuzkoako Foru Aldundiak etorkizunari zelan erantzuten dion. Hau da, modu laburrean, aurkezten zaio Etorkizuna Eraikiz zer den eta zertan ari den, esaterako, erreferentziazko zentroen bitartez erakusten du etorkizuneko gaiei eta herritarren kezkei zelan erantzuten ari zaien. Ibilbidea bukatzeko, bisitariari eskatzen zaio etorkizuna eraikitzeko euren konpromisoa idazteko, eta, gero, aukera du inprimatu eta bakoitzak bere etxera eroateko, kapsula txiki batean gordeta. Horrekin batera, kapsularen kanpoaldean photocall bat dago, herritarrei gonbita egiten zaie euren konpromisoarekin argazki bat ateratzeko, eta parte hartzaileak helbide elektronikoa emanez gero, argazkiak bidaltzen zaizkio Gif formatuan.\n“Ekimen oso interaktiboa da, jolas moduan planteatu gura izan duguna, baina ahaztu barik sakoneko helburua zein den: mundua abiadura bizian aldatzen ari da, etengabeko transformazio prozesu baten erdian gaude, eta Gipuzkoak epe ertain eta luzera dituen erronkak sekulakoak dira. Desafio horiei guztiei aurre egiteko, ezinbestekoa da erakundeak, elkarteak, enpresak, ezagutza zentroak… inplikatzea, baina gizartearen beraren inplikazioa lortzea ere funtsezkoa da. Kapsularen bitartez, norabide horretan eragin gura dugu, kontzientzia sortu gura dugu gure etorkizuna lantzearen eta eraikitzearen alde lan egiteak duen garrantziaren inguruan”, borobildu du Mendozak.\nMaria Ubarretxena Arrasateko alkateak nabarmendu du “oraina zein etorkizuna herritarrekin lantzea da udalean zein foru erakundean oinarrian dagoen lan egiteko era. Etorkizuneko Arrasate eta Gipuzkoa era partekatuan eraikitzeko urratsak eman eta baliabideak jartzen ditugu, horren erakusle dira herri eremuan azken bi urteetan garatutako dozena erdi parte-hartze prozesu. Arrasatearrok gure identitatean daroagu eredu kolaboratiboa, eraikitzailea eta elkarlanean oinarritutako lan egiteko era. Gure herria zein Gipuzkoa eredu hori oinarri eraikitzeak ekarriko du gizarte hobe eta kohesionatu bat sustatzea” azpimarratu du.\nEtorkizuna eraikiz kapsula Arrasaten


Bizkaia liderra da Estatu espainolean finko bihurtutako aldi baterako kontratuen gehikuntzan | Bizkaia Talent\nEuskadin, aldi baterako 13.000 kontratu baino gehiago finko bihurtu dira aurtengo lehenengo seihilekoan, eta, horren ondorioz, gehikuntza %31,7koa izan da, Randstaden arabera\nEuskal ekonomiak hobera egin du, hazkuntzak %3 ingurukoak izan direlako krisiaren osteko goranzko bilakaerako segidako laugarren urtean. Hori dela eta, apurka-apurka, enpresek kontratatzeko beldurra galdu dute, eta, aurtengo lehenengo seihilekoan, hain zuzen ere, guztira aldi bereko 13.055 kontratu mugagabe bihurtu dira Euskadin.\nKopuru handiena da 2008. urteaz geroztik, krisiaren aurre-aurretik, alegia. Datuaren arabera, gehikuntza %31,7koa izan da iazkoaren aldean; eta %52koa, 2015ekoaren aldean.\nBIZKAIA HAZKUNTZAKO LIDERRA\nUrte-hasieran euskal lurraldeetan lan-kontratazioa nola bilakatu den aztertuz gero, egiaztatu egiten da Bizkaian gehien igo dela kontratu finko mugagabea daukaten langileen kopurua, gehikuntza hori %82,9koa izan delako. Tasa hori ere Estatu espainoleko handiena izan da.\nAutonomia-erkidegoei dagokienez, Euskadi, Errioxa eta Balearrak izan dira 2017ko lehenengo seihilekoan kontratazio mugagabearen gehikuntza nabariena izan duten hiru autonomia-erkidegoak, %30 baino gehiago gehitu dira-eta.\nAzterlana aldi baterako laneko Randstad enpresak egin du, eta, bertan, aztertu ere egin da mugagabe bihurtutako aldi baterako kontratuek sinatutako kontratu mugagabe guztietan izan duten zeresana. 2017ko lehenengo seihilekoan, Euskadiko hiru kontratu mugagabetatik bat bihurketa horren ondorioz sortutakoa izan da: %35,1ekoa, hain zuzen ere, batezbesteko nazionala (%35,9) baino 0,8 puntu gutxiago, alegia.